காரைதீவுப் பிரதேசபையை உதாரணமாகக்கொண்டு புதியகலப்புத்தேர்தல் முறை விளக்கம் ! புதியகலப்புத்தேர்தல் முறையில் உள்ளுராட்சிமன்ற உறுப்பினர் தெரிவு எவ்வாறு அமையும்? காரைதீவுப் பிரதேசபையை உதாரணமாகக்கொண்டு விளக்கப்படுகின்றது.! இலங்கை வரலாற்றில் முதன்முறையாக உள்ளுராட்சித்தேர்தல் கலப்புமுறையில் நடைபெறவிருக்கிறது. கலப்புத் தேர்தல் முறை என்பது தொகுதிவாரி தேர்தல் முறையையும் விகிதாசார தேர்தல் முறையையும் இணைத்து உருவாக்கப்பட்டதாகும். இம் முறை ஜேர்மனியில் சிறப்பாகப் பின்பற்றப்படுகின்றது. 1946 இல் அங்கு அறிமுகப்படுத்தப்பட்டது. இத்தாலி மெக்சிக்கோ நியுசிலாந்து போன்ற நாடுகளிலும் பின்பற்றப்படுகின்றது. 2017ம் ஆண்டின் 16ம் இலக்க சட்டத்தின் மூலம் உள்ளுராட்சி சபைகளுக்கான புதிய கலப்புதேர்தல் முறை அறிமுகப்படுத்தப்பட்டுள்ளது. உள்ளுராட்சித்தேர்தல் அதிலும் வட்டாரமுறை கலந்த த்தேர்தல் என்பது ஊர்த்தேர்தல். இங்கு கட்சிகளைவிட கொள்கைகளை விட தனிநபர் மற்றும் குடும்பச் செல்வாக்கு அதிகம் ஆதிக்கம் செலுத்தும் என்பதை நாமறிவோம். கலப்புத் தேர்தல் முறையின் நன்மைகளாக பலமான எதிர்க்கட்சி உருவாகும்.விருப்பு வாக்கு பிரச்சனைகள் ஏற்படாது.சிறுபான்மையினருக்கு விகிதாசாரத்திற்கு ஏற்ப ஆசனங்கள் கிடைக்கும்.பிரதிநிதிக்கும் மக்களுக்கும் நெருங்கிய தொடர்பு ஏற்படும்..பிரதேச ரீதியாகவும் வட்டார ரீதியாகவும் அபிவிருத்தி ஏற்படும் என்பவற்றை இனங்காட்டமுடியும். குறைபாடுகளாக கட்சி ஆதிக்கம்.எல்லை பிரிப்பு ரீதியான குறைபாடுகள்.பட்டியல் மூலம் தகுதியற்றோரும் வருதல்.கணிப்பிடுதல் மக்களுக்கு விளங்காமை போன்றவற்றைக்குறிப்பிடலாம். வரலாற்றில் முதன்முறையாக இந்தப்புதிய கலப்புத் தேர்தல் முறையில் உள்ளூராட்சிதேர்தல் நடைபெறவிருப்பதனால் இது பற்றிய தெளிவு விளக்கம் மக்களுக்கு முதலில் தெரியப்படுத்தவேண்டியதவசியமானதொன்றாகும். இலங்கையில் விகிதாசாரத்தேர்தல் முறைமை(P.R.System) முதன்முதலில் அறிமுகப்படுத்தப்பட்டபோதும் இதே மாதிரியான ஒரு நிலைவரம் காணப்பட்டது. அதேபோன்று இப்போது பலருக்கு இப்புதிய முறைமை பற்றி போதிய தெளிவில்லாமல் இருப்பது கண்டுகொள்ளத்தக்கது. அதனால் உதாரணத்திற்கு காரைதீவுப் பிரதேசபையை மையமாகவைத்து இதனை விளங்கிக்கொள்ளமுடியும் எனக்கருதி ஓர் அரசறிவியல் பட்டதாரி என்ற அடிப்படையில் இச்சிறு விளக்கக்கட்டுரையை வரைகின்றேன். அம்பாறை மாவட்டத்தின் பொத்துவில் தொகுதியின்கீழ்வரும் காரைதீவுப்பிரதேசசபை எல்லையுள் 17917 தமிழ்முஸ்லிம் மக்கள்; வாழ்ந்துவருகின்றார்கள். 12972 வாக்காளர்கள் வாக்களிக்கத்தகுதியுள்ளவர்களாவர். இங்கு புதிய முறைமையின்படி 07வட்டாரங்கள் உருவாக்கப்பட்டுள்ளன. காரைதீவில் 04வட்டாரங்களும் மாளிகைக்காட்டில் 2வட்டாரங்களும் மாவடிப்பள்ளியில் 1வட்டாரமுமாக மொத்தம் 07 வட்டாரங்கள் உள்ளன. உள்ளுராட்சி சபைகளுக்கான அங்கத்தவர்கள் தெரிவில் 60 சதவீதமான அங்கத்தவர்கள் வட்டார அடிப்படையிலும் 40 சதவீதமான உறுப்பினர்கள் விகிதாசார அடிப்படையிலும் தெரிவு செய்யப்படவுள்ளனர். அந்த மொத்த உறுப்பினர்களுள் 25 சதவீதம் பெண்கள் இருப்பர். ஏற்கனவே வர்த்தமானியில் அறிவிக்கப்பட்டுள்ள வட்டாரங்களின் எண்ணிக்கையினை அடிப்படையாக வைத்தே சபையொன்றின் மொத்த அங்கத்தவர் தொகை தீர்மானிக்கப்படும். அதாவதுஇ ஏற்கனவே அறிவிக்கப்பட்டுள்ள வட்டாரங்களின் தொகையினை 60 சதவீதமாகக் கொண்டு அத்துடன் மேலதிகமாக 40 சதவீதத்தினை சேர்த்து அங்கத்தவர் தொகை தீர்மானிக்கப்படும். உதாரணமாக காரைதீவு பிரதேசசபைக்கான வட்டாரங்களின் எண்ணிக்கை 07 ஆகும். அது 60 சதவீதமாக கொள்ளப்பட்டு மிகுதி 40 சதவீதத்திற்கும் இன்னும் 04 அங்கத்தவர்கள் சேர்க்கப்பட்டு மொத்த அங்கத்தவர்கள் தொகை 11ஆக அமையும். ஆக காரைதீவுப்பிரதேசசபைக்கான தெரிவுசெய்யப்படவிருக்கும் உறுப்பினர்களின் மொத்த எண்ணிக்கை 11 என்பது இதிலிருந்து தெளிவாகின்றது. இதனை 02.11.2017 ஆம் திகதிய அதிவிசே வர்த்தமானிப்பிரகடனத்தின்படி மாகாணசபைகள் உள்ளுராட்சி அமைச்சர் பைசர் முஸ்தபா இதனை அறிவித்துள்ளார். 1987ஆம் ஆண்டின் 15ஆம் இலக்க பிரதேசசபைகள் சட்டத்தின்பிரகாரம் தெரிவுசெய்து கொள்ளவேண்டிய உறுப்பினர்களின் எண்ணிக்கை 07உம் 04உம் என விதந்துரைத்துள்ளார். காரைதீவுப்பிரதேச சபையின் உறுப்பினர்களது பதவிக்காலம் 2018 பெப்ருவரி 15ஆம் திகதி முதல் நடைமுறைக்குவருதல் வேண்டும் என அமைச்சர் பைசர்முஸ்தபா பிரகடனம் செய்துள்ளார். வேட்பு மனு! வேட்பு மனு கட்சிகள் அல்லது குழுக்கள் ஒரே வேட்பு மனுவில் இரண்டு வேட்புமனுப் பகுதிகளை சமர்ப்பிக்க வேண்டும். ஒர வேட்புமனுப்பத்திரத்தில் இருபகுதிகள் உள்ளன அவ்வளவுதான். முதலாவது வேட்பு மனுப்பகுதி! முதலாவது வேட்புமனுப்பத்திரம் வட்டாரங்களுக்கு பெயர் குறிப்பிட்டு வேட்பாளர்களை நியமிக்கும் வேட்பு மனுவாகும். இந்த வேட்புமனுவில் ஒவ்வொரு வட்டாரத்திற்கும் வேட்பாளர்களை பெயர் குறித்து நியமிக்க வேண்டும். இவர்களுள் 10 சதவீத பெண்கள் இருத்தல் வேண்டும். எனினும் வாக்குச்சீட்டில் வேட்பாளரின் பெயர் இருக்காது மாறாக கட்சியின் பெயரும் சின்னமும் வெற்றுக்கூடும் இருக்கும்.சுயேச்சைக்புழு எனின் இலக்கமிருக்கும். அதன்படி காரைதீவுப்பிரதே சபைக்கு இந்த முதலாவது வேட்புமனுப்பகுதியில் 07 வேட்பாளர்களை ஒவ்வொரு கட்சியும் சுயேச்சைக்குழுவும் நியமித்தல்வேண்டும். அதிஸ்டவசமாக இங்குள்ள வட்டாரங்கள் அனைத்தும் தனிஅங்கத்தவர் வட்டாரமாகும். ஆதலால் ஒவ்வொரு வேட்பாளரை அந்தந்த கட்சிகள் அல்லது சுயேச்சைக்குழுக்கள் நியமிக்கவேண்டும். பெண்வேட்பாளர்களைப்பொறுத்தவரையில் இச்சபைக்கு ஒரு பெண்வேட்பாளர் இந்த முதல்பகுதியில் நியமிக்கப்படவேண்டும். அதாவது 07வட்டாரத்தில் ஒரு வட்டாரத்திற்கு கட்டாயம் ஒரு பெண்வேட்பாளரை நியமித்தே ஆகவேண்டும். அதாவது 06ஆண்வேட்பாளர்களும் 1 பெண்வேட்பாளரும் நியமிக்கப்படவேண்டும். இன்றேல் வேட்புமனு நிராகரிக்கப்படும். இரண்டாவது வேட்பு மனுப்பகுதி! இரண்டாவது வேட்பு மனுப்பகுதியில் விகிதாசார முறையில் தெரிவு செய்யப்பட வேண்டிய 40 சதசவீதமான உறுப்பினர்களின் எண்ணிக்கைக்கு சமனான எண்ணிக்கையுடைய நபர்களும் மேலதிகமாக 03 நபர்களும் சேரக்கப்பட்டு பெயர்கள் வழங்கப்பட வேண்டும். அதன்படி காரைதீவுப்பிரதேச சபைக்கு இந்த இரண்டாவது வேட்புமனுப்பகுதியில் 04வேட்பாளர்களுடன் மேலதிகமாக 03 வேட்பாளர்களின் பெயர்களைச்சேர்த்து அதாவது 07 வேட்பாளர்களை ஒவ்வொரு கட்சியும் சுயேச்சைக்குழுவும் நியமித்தல்வேண்டும். விகிதாசார முறையில் பெண்வேட்பாளர்களைப்பொறுத்தவரையில் 50வீதம் என்றால் இந்த இரண்டாவது பகுதியில் குறைந்தது 03பெண்கள் நியமிக்கப்படவேண்டும். அதாவது விகிதாசாரமுறையில் கட்டாயம் மூன்று பெண்வேட்பாளரை நியமித்தே ஆகவேண்டும். அதாவது 04ஆண்வேட்பாளர்களும் 03 பெண்வேட்பாளர்களும் நியமிக்கப்படவேண்டும். இன்றேல் வேட்புமனு நிராகரிக்கப்படும். அப்படியாயின் மொத்தத்தில் காரைதீவுப்பிரதேசபைக்கான வேட்புமனுவில் மொத்தமாக 071007 என்றவகையில் 14 வேட்பாளர்கள் களமிறக்கப்படவேண்டும். அவர்களில் 10ஆண்வேட்பாளர்களும் 04பெண்வேட்பாளர்களும் அடங்கவேண்டும். இந்த விகிதம் அல்லது வீதம் மாறியமைந்தால் வேட்புமனு நிராகரிக்கப்படும். கடந்த காலங்களைப் போன்று இம்முறை இளைஞர் பிரதிநிதித்துவம் கட்டாயமாக்கப்படவில்லை. இம்முறை 30வீதமாக அது மாறியுள்ளது.ஆனால் அதுவும் கட்டாயமில்லை. ஆனால் இளைஞர் என்று குறிபிட்டால் அந்தவயது கட்டாயம் குறிப்பிடவேண்டும். வேட்புமனுவானது கட்சியென்றால் அதன் செயலாளரும் சுயேச்சைஎன்றால் அதன் தலைவரும் ஒப்பமிடவேண்டும். கட்சிகளின் வேட்பாளர்கள் வேட்பாளர் ஒருவருக்கு ரூபா. 1500 வீதம் கட்டுப் பணம் செலுத்துதல் வேண்டும். காரைதீவுப்பிரதேசசபையைப் பொறுத்தவரை கட்சியொன்று 14x1500= 21000ருபா சுயேச்சைக்குழுவொன்று 14x5000 = 70000 ருபா செலுத்துதல் வேண்டும். கட்சியென்றால் அதன் செயலாளரும் சுயேச்சைஎன்றால் அதன் தலைவரும் ஒப்பமிடவேண்டும். கட்சியென்றால் அதன் செயலாளர் அல்லது அவரது முகவர் சுயேச்சைஎன்றால் அதன் தலைவர் அல்லது முகவர் கட்டுப்பணத்தைச் செலுத்தவேண்டும். தேர்தலில் ஒரு கட்சியானது ஒரு ஆசனத்தையேனும் வென்றால் கட்டுப்பணம் மீளச்செலுத்தப்படும். அல்லது மொத்தமாக வேட்புமனு நிராகரிக்கப்பட்டாலும் கட்டுப்பணம் மீளளிக்கப்படும். வேட்புமனு நிராகரிக்கப்படும் சந்தர்ப்பங்கள்! இந்தச்சந்தர்ப்பங்கள் இருவகையாக நடைமுறைப்படுத்தப்படும். ஒருவகையில் வேட்புமனு முழுமையாக நிராகரிக்கப்படல். இரண்டாவது வகையில் பகுதியாக அதாவது ஒரு வேட்பாளர் மட்டும் நிராகரிக்கப்படுதல். முழுமையாக நிராகரிக்கப்படும் சந்தர்ப்பம்! மொத்தமாக ஒருவேட்புமனுவின் இருபகுதிகளிலும் மொத்த வேட்பாளர்களும் உள்ளடக்கப்பட்டிருத்தல்வேண்டும். காரைதீவுபிரதேசத்தைப்பொறுத்தவரை மொத்த 14வேட்பாளர்களும் ஒரே வேட்புமனுவின் இருபகுதிகளிலும் உள்ளடக்கப்பட்டு வேட்புமனுவில் உள்ளடக்கப்பட்டிருக்கவேண்டும். ஒருவரது பெயராவது மனுவில் இல்லாவிடில் முழுமையாகநிராகரிக்கப்படும். தேவையான பெண்பிரதிநிதித்துவம் குறிப்பிட்டவீதத்தில் இடம்பெறாவிடின் அவ்வேட்புமனு முழமையாக நிராகரிக்கப்படும். காரைதீவில் வட்டாரமுறையில் ஒரு பெண்வேட்பாளரும் விகிதாசார முறையில் 03வேட்பாளர்களுமாக மொத்தம் 04பெண்வேட்பாளர்கள் உரியமுறையில் நிரப்பப்ட்டிருக்கவேண்டும். இன்றேல் முழுமையாக நிராகரிக்கப்படும். கட்டுப்பணம் உரியமுறையில் செலுத்தப்படாவிட்டாலும் முழுமையாக நிராகரிக்கப்படும். கட்சியென்றால் அதன் செயலாளரும் சுயேச்சைஎன்றால் அதன் தலைவரும் கைச்சாத்திட்டிருக்கவேண்டும். இவர்களின் கையயொப்பத்தை ஒரு சமாதானநீதிவான் முறையாக அத்தாட்சிப்படுத்தியிருக்கவேண்டும். இவ்வாவிடில் முழுமையாக நிராகரிக்கப்படும். வேட்புமனுவை தெரிவத்தாட்சி அலுவலரிடம் ஒப்படைப்பதுதொடர்பில் கட்சியென்றால் அதன் செயலாளர் அல்லது அவரது முகவர் சுயேச்சைஎன்றால் அதன் தலைவர் கையளிக்கவேண்டும். இவர்களைத்தவிர்த்த வேறுயாராவது கையளித்தால் வேட்புமனு முழுமையாக நிராகரிக்கப்படும். வேட்புமனுவில் ஒருவர் நிராகரிக்கப்படும் சந்தர்ப்பம்! மொத்தமாக ஒருவேட்புமனுவின் இருபகுதிகளிலும் மொத்த வேட்பாளர்களும் கையnழுத்திட்;டிருத்தல்வேண்டும்;. ஒருவராவது ஒப்;பமிடாவிடின் அவரது பெயர் மாத்திரம் நிராகரிக்கப்படும். . ஏனைய வேட்பாளர்களுக்கு எவ்வித பாதிப்பும் ஏற்படாது. காரைதீவுபிரதேசத்தைப்பொறுத்தவரை மொத்த 14வேட்பாளர்களும் ஒரே வேட்புமனுவின் இருபகுதிகளிலும் உள்ளடக்கப்பட்டு; கையெழுத்திருக்கவேண்டும். ஒருவர் ஒப்பமிடாவிடின் அவரது பெயர் மாத்திரம் நிராகரிக்கப்படும். நாடுபிளவுபடுவதற்கு எதிராக வேட்பாளர் உறுதியுரை செய்துகொடுத்தல்வேண்டும். அதை ஒப்படைக்காவிடின் அவரது பெயர் மாத்திரம் நிராகரிக்கப்படும். வாக்களிப்பு முறை! வாக்காளர்கள் தமக்கு வழங்கப்படும் வாக்குச் சீட்டில் தாம் விரும்புகின்ற கட்சியின் சின்னத்திற்கு அல்லது சுயேச்சைக் குழுவின் சின்னத்திற்கு நேரே புள்ளடியிடுதல் வேண்டும். மாறாக விருப்புவாக்குகளுக்கான வெற்றுக்கூடுகளோ அல்லது வேட்பாளர்களின் பெயர்களோ வாக்குச்சீட்டில் இருக்காது. வாக்குகள் வாக்களிப்பு நிலையங்களிலேயே எண்ணப்படும். காலையில் வாக்களிப்பு நிலையங்களாகவிருக்கும் நிலையங்கள் மாலை 4மணிக்குப்பின்னர் வாக்கெண்ணும் நிலையங்களாக மாறும்.அவசர நிலமைகளில் தெரிவத்தாட்சி அலுவலரினால் சூழ்நிலை கருதி வாக்கெண்ணும் நிலையங்கள் மாற்றப்படலாம். ஒரு வட்டாரத்தில் 2 அல்லது 3 நிலையங்கள் இருந்தால் அனைத்தும் அங்கேயே எண்ணப்படும். சுடச்சுட தேர்தல் முடிவுகள் வட்டார பிரதிநிதித்துவம்! வட்டாரங்களில் அளிக்கப்பட்ட செல்லுபடியான வாக்குகளில் ஆகக் கூடுதலான வாக்கினை பெறும் கட்சியின் வேட்பாளர் வெற்றி பெற்றதாக அந்தஇடத்திலேயே சுடச்சுட அறிவிக்கப்படுவார். கடந்தகாலங்களில் வாக்குப்பெட்டிகள் அம்பாறைக்குக்கொண்டுசெல்லப்பட்டு அங்கு வாக்கெண்ணும்நிலையங்களில் வாக்கெண்ணப்பட்டு நள்ளிரவு அல்லது மறுநாள் காலை முடிவுகள் வெளியிடப்படுவது வழமையாகும். ஆனால் இம்முறையில் அப்படியல்ல. அவரவர் ஊர்களில் அந்தந்த வாக்களிப்புநிலையங்களலேயே தேர்தல் பெறுபேறு வெளியிடப்படும். அதன்படி காரைதீவில் 7 வட்டாரங்களுக்கான உறுப்பினர்கள் அந்த இடத்திலேயே அறிவிக்கப்படுவார்கள். விகிதாசார முறைமை. காரைதீவுப்பிரதேசபைக்கான தேர்தலில் 12972 வாக்காளர்கள் வாக்களிக்கவுள்ளனர். தேர்தலில் சுமார் 11500 பேர் வாக்களித்தனர் என்று எடுத்துக்கொண்டால் அளிக்கப்பட்டவாக்குகளில் 500 நிராகரிக்கப்பட்ட 11000வாக்குகள் மொத்தமாக செல்லபடியாகும் வாக்குகளாகக்கருதப்படும். காரைதீவுப்பிரதேசசபைக்குத் தெரிவுசெய்யப்படவேண்டிய மொத்த உறுப்பினர்கள் 11 ஆகும். கணிப்பு இந்த செல்லுபடியான வாக்குகளான 11000 வாக்குகளை மொத்த உறுப்பினர்களான 11ஆல் பிரித்தால் 1000 என விடைவரும். இந்த 1000தான் தகைமைபெறும் எண் ஆகும். இப்போது 07வட்டாரங்களில் "ஏ" என்ற கட்சி 03வட்டாரங்ளையும் "பி "என்றகட்சி 3வட்டாரங்களையும் " சி" என்ற கட்சி 1வட்டாரத்தையும் வெற்றிபெற்றுள்ளது என வைத்துக்கொள்வோம். அதன்படி 03வட்டாரங்களில் வெற்றிபெற்ற "ஏ" என்ற கட்சிக்கு 3உறுப்பினர்கள் கிடைத்துள்ளார்கள் என்றும் மற்ற 03வட்டாரங்களில் வெற்றிபெற்ற "பி " என்ற கட்சிக்கு 3உறுப்பினர்கள் கிடைத்துள்ளார்கள் என்றும் மீதி 01வட்டாரத்தில் வெற்றிபெற்ற "சி "என்ற கட்சிக்கு 1உறுப்பினர் கிடைத்துள்ளார் என்றும் வைத்துக்கொள்வோம்.(இது மாறுபடலாம்) இங்கு 7வட்டாரங்களில் ஏ பி சி என்ற கட்சிகள் பெற்றுக்கொண்ட முழுவாக்குகளும் எண்ணப்படும். அங்கு "எ"என்ற கட்சிக்கு 5000 வாக்குகள் அளிக்கப்பட்டுள்ளன என்று எடுத்துக்கொண்டால் அதனை முதலில் பெற்ற தகைமை பெறும் எண்ணிக்கயான 1000ஆல் பிரித்தால் 5 உறுப்பினர்கள் கிடைப்பார்கள். அதில் " ஏ" என்ற கட்சி ஏலவே வட்டாரமுறையில் 03 உறுப்பினர்களைப்பெற்றுவிட்டதால் மீதி 02 உறுப்பினர்கள் விகிதாசாரமுறையில் கிடைப்பார்கள். அடுத்து "பி" என்ற கட்சிக்கு 4000 வாக்குகள் அளிக்கப்பட்டுள்ளன என்று எடுத்துக்கொண்டால் அதனை முதலில் பெற்ற தகைமை பெறும் எண்ணிக்கiயான 1000ஆல் பிரித்தால் 4 உறுப்பினர்கள் கிடைப்பார்கள். அதில் "பி" என்ற கட்சி ஏலவே வட்டாரமுறையில் 03 உறுப்பினர்களைப்பெற்றுவிட்டதால் மீதி 01 உறுப்பினர் விகிதாசாரமுறையில் கிடைப்பார். அடுத்து "சி"என்ற கட்சிக்கு 1000 வாக்குகள் அளிக்கப்பட்டுள்ளன என்று எடுத்துக்கொண்டால் அதனை முதலில் பெற்ற தகைமை பெறும் எண்ணிக்கையான 1000ஆல் பிரித்தால் 1 உறுப்பினர் கிடைப்பார். அதில் சி என்ற கட்சி ஏலவே வட்டாரமுறையில் 01 உறுப்பினரைப்பெற்றுவி;ட்டதால் இக்கட்சிக்கு நேரடியாக விகிதாசாரமுறையில் உறுப்பினர் கிடைக்கவாய்ப்பில்லை. எனினும விகிதாசாரமுறையில் 3வது அதிகூடிய வாக்குகளைப்பெற்ற கட்சி "சி" என்பதால் எஞ்சிய மீதி 01 உறுப்பினர் "சி" கட்சிக்குக் கிடைக்கவாய்ப்புண்டு. ஏனைய சிறுகட்சிகள் அல்லது சுயேச்சைக்குழுவுக்கு 1000க்குட்பட்ட வாக்குகள் கிடைக்கப்பெற்றதால் ஆசனங்கள் கிடைக்க இங்கு வாய்ப்பில்லை எனலாம். ஏற்கனவே வட்டார அடிப்படையில் தெரிவு செய்யப்பட்ட கட்சிகள் சார்பான உறுப்பினர்களின் தொகைஇ கட்சிகளுக்கு உரித்தான தொகையிலிருந்து கழிக்கப்பட்டு மிகுதி உறுப்பினர்களை நியமிக்குமாறு கட்சிகள் கோரப்படும். அதாவது ஒரு கட்சியில் விகிதாசார அடிப்படையில் குறித்த கட்சிக்கு உரித்தான உறுப்பினர் தொகையினை விட அதிகமான அங்கத்தவர்களை வட்டார அடிப்படையில் பெற்றிருந்தால் அக்குறித்த கட்சிகளில் பெண் அங்கத்தவர்கள் தெரிவு செய்யப்பட்டிருந்தாலும் இல்லாவிட்டாலும் அக்கட்சிகள் மேலதிகமாக பெண்களை நியமிக்க வேண்டிய அவசியமில்லை. மேலும் ஒரு கட்சி அளிக்கப்பட்ட வாக்குகளில் 20 சதவீதத்திற்கு குறைவான வாக்குகளையும் 03 பேருக்கு குறைவான உறுப்பினர்களையும் பெற்றிருந்தால் அக்கட்சியும் பெண்களை நியமிக்க வேண்டிய அவசியமில்லை. அதாவது காரைதீவில் அளிக்கப்பட்ட வாக்குகள் 11500 எனின் அதன் 20வீதம் 2300 ஆகும். இதற்கக்குறைவாக ஆக "சி" என்ற கட்சியே 1000வாக்குளைப்பெற்று 1 ஆசனம் பெற்றுள்ளது. இக்கட்சி பெண் பிரதிநிதியை நியமிக்கவேண்டிய அவசியமில்லை. இதன்படி காரைதீவுப்பிரதேசசபையில் மொத்தமாகத்தெரிவாகும் 11 உறுப்பினர்களில் மூவர் பெண்கள் இருப்பர் என எதிர்பார்க்கப்படுகிறது. ஆக மொத்தத்தில் ஒரு உள்ளுராட்சி பிரதேசத்தில் உள்ள ஒவ்வொரு வட்டாரத்திற்கும் ஒவ்வொரு பிரதிநிதி இருப்பதுவும் மொத்த அங்கத்தவர்களில் 25 சதவீதமானோர் பெண்களாக இருப்பதுவும் அளிக்கப்பட்ட மொத்த வாக்குகளின் விகிதாசார அடிப்படையில் ஆசனங்கள் பிரிக்கப்பட்டு வழங்கப்படுவதுவும் உறுதிப்படுத்தப்பட்டுள்ளது. தேசமான்ய வி.ரி.சகாதேவராஜா- A.D.E... (B.A., PGDE(MERIT), M.Ed.) காதலர் தினம் – எந்த உடை அணிந்தால் என்ன அர்த்தம் ? அழிந்துபோன சிம்கார்ட் தகவல்களை மீட்டெடுக்க இலகு வழி குருதியில் உள்ள கொழுப்பை குறைக்கும் பூண்டு மகாகவி பாரதியின் நினைவு தினம் இன்று அப்பிளை விடவும் அற்புதமானது ஸ்டோபெர்ரி கேதார கௌரி விரதம் 2015 தெற்காசிய நவீன சிந்தனை மரபில் சுவாமி விபுலாநந்தர் திருவெம்பாவை - மார்கழி நோன்பு - மார்கழி தோச்சல் விரத மகிமையும் அதன் சிறப்பும் கோப்பி அருந்துவதால் இருதய நோயைத் தவிர்க்கலாம்


இது காணாமற்போனோருக்கு என்ன நடந்தது என்று கண்டறிவதற்கான மேல் விசாரணை நடத்துவதற்கான ஒரு நடவடிக்கை.


source: CulturaX

text: ``புற்றுநோய் சிகிச்சையின்போது உண்மையானவர்களை அடையாளம் கண்டேன்!''- மனம் திறந்த மனிஷா கொய்ராலா | Manisha Koirala talks about her battle with cancer வெளியிடப்பட்ட நேரம்: 13:18 (18/08/2018) கடைசி தொடர்பு:13:18 (18/08/2018) ``புற்றுநோய் சிகிச்சையின்போது உண்மையானவர்களை அடையாளம் கண்டேன்!''- மனம் திறந்த மனிஷா கொய்ராலா அமைதியான வாழ்க்கையை வாழ விரும்பும் மனிஷாவிற்கு இரண்டு நாள்களுக்கு முன் (16 ஆகஸ்ட்) 48-வது பிறந்த நாள். மும்பை ஹோட்டலில் நடந்த விழாவில் ஷாருக் கான், ரேகா, சஞ்சய் லீலா பன்சாலி எனப் பல பாலிவுட் பிரபலங்கள் திரண்டு நின்று வாழ்த்தினர். மனிஷா கொய்ராலா 1990-களில் தமிழ், இந்தித் திரையுலகை கலக்கியவர். 1970- ம் ஆண்டு நேபாள அரசக் குடும்பத்தில் பிறந்த அவருக்கு அரசியலில் ஈடுபட எல்லாம் விருப்பமில்லை. வாரணாசியில் பாட்டியுடன் வசித்து வந்த அவருக்கு மாடலில் ஈடுபட வேண்டுமென்பதே ஆசை. மும்பை நகரில் மாடலிங்கில் ஈடுபட்டுக்கொண்டிருந்தார். அப்படியே, இந்தி சினிமாவுக்குள் கால் பதித்த மனிஷாவுக்கு வினு வினோத் சோப்ரா இயக்கத்தில் வெளியான `1942 லவ் ஸ்டோரி' இந்திப் படம் அடையாளம் கொடுத்தது. மணிரத்னத்தின் `பம்பாய்', சங்கரின் `இந்தியன்' படங்கள் மனிஷாவுக்கு நல்ல பெயரை பெற்றுத் தந்தன. நிறைய இந்திப் படங்களில் நடித்தார். பாலிவுட்டின் முன்னணி கதாநாயகியாக வலம் வந்த மனிஷா 2010-ம் ஆண்டு நேபாள பிசினஸ்மேன் சாம்ராட் தாகலை மணந்தார். இந்தத் திருமணம் நீடிக்கவில்லை. இரு ஆண்டுகளில் முறிந்து போனது. `முதல் திருமண வாழ்க்கை தோல்விக்கு நானே முழுப் பொறுப்பு. இதற்காக யாரையும் நான் குற்றம் சொல்ல விரும்பவில்லை' என்றார் மனிஷா. திருமண வாழ்க்கை முறிந்த சோகத்திலிருந்து மீள்வதற்குள் அடுத்த அதிர்ச்சி காத்திருந்தது. கர்ப்பப்பை புற்று நோயால் அவர் பாதிக்கப்பட்டிருந்தது தெரிய வந்தது. நொந்து போனார். சுற்றி உறவுகள் இல்லாமல் தனிமையை உணர்ந்தார். எப்படியும் புற்று நோயை வென்று விட முடியுமென நம்பிக்கை மட்டும் அவருக்குள் இருந்தது. இந்த நேரத்தில் மனிஷா கொய்ராலாவுக்கு நைஜீரியாவைச் சேர்ந்த லண்டன் பிசினஸ்மேன் செஸில் ஆன்டனியின் (Cecil Anthony) அறிமுகம் கிடைத்தது. புற்று நோயிலிருந்து மீள மனிஷாவுக்கு இந்த செஸில் பல வகைகளில் உதவியாக இருந்தார். இந்திய மருத்துவமனைகளிலும் அதைத் தொடர்ந்து அமெரிக்க மருத்துவமனைகளிலும் புற்று நோய்க்குச் சிகிச்சை எடுத்தார். அமெரிக்காவுக்குப் புற்றுநோய் சிகிச்சைக்காக மனிஷா செல்லும் போதெல்லாம் செஸில் ஆன்டனி பக்கபலமாக இருந்தார். ``புற்றுநோய்தான் எனக்கு உண்மையான நண்பர்களை அடையாளம் காட்டியது. பல்வேறு இன்னல்களைச் சந்தித்தேன். என்னையே மறு ஆய்வு செய்துகொண்டேன். யார் நல்லவர்கள் கெட்டவர்கள் என்று புரிந்துகொண்டேன். இந்த 5 ஆண்டுகளில் நான் சந்தித்த இன்னல்கள் அதிகம். பல சமயங்களில் இதயம் நொறுங்கிப் போனேன். அப்போதுதான் பெற்றோரின் அருமையை நான் உணர்ந்தேன். அந்தச் சமயத்தில் என் குடும்பத்தினர் என்னை ஒரு குழந்தைபோல பார்த்துக்கொண்டனர்'' என்று வேதனையான காலகட்டம் குறித்து மனிஷா பகிர்ந்திருந்தார். புற்றுநோய் குணமான பிறகு மனிஷா மீண்டும் பாலிவுட்டுக்குள் கால் பதித்தார். ராம்கோபால் வர்மாவின் `பூத்' த்ரில்லர் படம்தான் புற்றுநோயிலிருந்து மீண்ட பிறகு அவர் நடித்த முதல் படம். தற்போது சினிமாக்களில் நடிக்க மனிஷா அதிக ஆர்வம் காட்டுவதில்லை. நல்ல கதைகளை கேட்டால் நடிக்க சம்மதிக்கிறார். சமீபத்தில் வெளியான 'சஞ்சு' படத்தில் கௌரவ வேடத்தில் மட்டும் தலை காட்டினார். மற்றபடி, அமைதியான வாழ்க்கையை வாழ விரும்பும் அவருக்கு இரண்டு நாள்களுக்கு முன் (16 ஆகஸ்ட்) 48-வது பிறந்த நாள். மும்பை ஹோட்டலில் நடந்த விழாவில் ஷாருக் கான், ரேகா, சஞ்சய் லீலா பன்சாலி எனப் பல பாலிவுட் பிரபலங்கள் திரண்டு நின்று வாழ்த்தினர். நடிகை ரேகா, மனிஷா தலையில் மலர்கள் தூவி வாழ்த்தினார். நடிகர் ஷாருக் கான் கேக் ஊட்டி மகிழ்ந்தார். ஷாருக்கானின் `தில்சே' பட நாயகி மனிஷா என்பது குறிப்பிடத்தக்கது. பிறந்தநாள் விழா முடிந்த பிறகு, `நேற்றைய இரவை என் வாழ்க்கையில் மறக்கவே முடியாது..#friendship4ever", `Lovely night..celebration of life.. thank you' என்று மகிழ்வுடன் என்று அவர் குறிப்பிட்டுள்ளார். ``புற்றுநோயால் பாதிக்கப்பட்டிருந்தபோது ஒரு நடிகையாக நான் பல்வேறு இழப்புகளைச் சந்தித்தேன். தலைமுடியை இழந்தேன். கீமோதெரபி போன்ற சிகிச்சைகள் எடுக்கும் போது நம் உடலிலும் பல மாற்றங்கள் ஏற்படும். அதையெல்லாம் எதிர்கொள்ள நான் மனதளவில் தயாராகவே இருந்தேன். சிகிச்சை முடிந்தபிறகு என்னைப் பார்த்தால் ஒரு ஏலியன் போலவே தெரிந்தேன். கண் புருவம் கூட கிடையாது. இதையெல்லாம் கடந்து இன்று நான் மீண்டும் நடிக்கத் தொடங்கியிருக்கிறேன் என்றால் அதற்குக் காரணம் குடும்பத்தினர்தான்!'' என்று மனிஷா மனம் திறந்து பதிவிட்டிருந்தார்.


இடுகையிட்டது thozhamaiyudan நேரம் முற்பகல் 9:40 கருத்துகள் இல்லை: இந்த இடுகையின் இணைப்புகள் பகத்சிங் நினைவு தினம் வரலாற்றில் மாற்றப்பட வேண்டிய அடையாளம்!! இந்திய விடுதலைப் போரில், 20 ம் நூற்றாண்டு துவக்கத்தில், அகிம்சைவழி, ஆயுதவழி என இரண்டு கருத்தாக்கங்களுக்கு இடையே சர்ச்சை இருந்து வந்தது. காந்திக்கு முன் கோகலே போன்றோர் அகிம்சாவழிப் போராட்டங்கள் சரி எனக் கூறினாலும், காந்தியே அகிம்சாவழியின் அடையாளமாக முன் நிறுத்தப்பட்டார். அதேபோல், ஆயுதம் தாங்கி போராடுவது, என்ற வழியை பகத்சிங் மற்றும் அவர் தோழர்களுக்கு முன், யுகாந்தர், அனுசீலன் சமிதி, கத்தார் இயக்கம் என பல அமைப்புகள் செயல்படுத்தியிருந்தாலும், வீரமான போராட்டத்தின் நாயகனாக, பகத்சிங்கும் அவருடைய தோழர்களுமே அடையாளம் காணப்பட்டனர். போராட்ட வழி அகிம்சையா? ஆயுதவழியா? என வேறுபட்டாலும், இந்தியா அரசியல் ரீதியாக விடுதலை பெற வேண்டும் என்பதில் ஒத்த கருத்துடன் இருந்தனர். பொருளாதார ரீதியில் முன்னேற்றம் காண வேண்டும் என்பதிலும் உறுதியாக இருந்தனர். காந்தி கிராமப்புற முன்னேற்றம் தற்சார்பு, என்ற வரிகள் மூலம் தனது கொள்கையை முன் நிறுத்தினார். பகத்சிங் மற்றும் அவர் தோழர்கள் சோசலிசம் என்ற கொள்கை மூலம், முன்னேற்றத்திற்கான பிரகடனத்தை வெளியிட்டார். இன்றைய இந்தியா இந்த இரண்டு வழிகளையுமே பின்பற்றவில்லை. மாறாக அன்றைய காலனியாதிக்க ஆட்சியாளர்களுக்கு விசுவாசமாக இருந்த, அதே கொள்கையை, நவீன தாராளமயமாக்கல் என்ற பெயரில் செயல்படுத்தி வருகின்றனர். எனவே வரலாற்று நாயகர்கள் நினைக்கப்படுவதும், அவர்களின் கொள்கை குறித்து விவாதிப்பதும், தொடர்ந்து தேவையாக உள்ளது. வாழ்க்கையை அர்பணித்த இளைஞர்கள்: பகத்சிங், ராஜ்குரு மற்றும் சுகதேவ் ஆகியோர் பிரிட்டிஷ் ஆட்சியாளர்களால், தங்களது 23 மற்றும் 24 வயதுகளில் தூக்கிலிடப்பட்ட நாள் மார்ச் 23. நீதிபதியின் உத்தரவுப் படி, 24 மார்ச் காலையில் தூக்கு தண்டனை நிறைவேற்றப் பட்டு இருக்க வேண்டும். ஆனால் 1931 ம் ஆண்டு நாடு முழுவதும் இருந்த கொதிநிலையும், காந்தி தனது செல்வாக்கினால், இர்வின் மூலமாக தண்டனையை ரத்து செய்ய வேண்டும் என்ற மக்களின் முழக்கமும், பிரிட்டிஷ் ஆட்சியாளர்களை நடுக்கமுறச் செய்தது. எனவே 12 மணிநேரத்திற்கு முன்னதாக, 23 மார்ச் மாலை 7.35 மணிக்கு, தண்டனையை நிறைவேற்றியதுடன், எரித்து சாம்பலாகவும் மாற்றி விட்டது, பிரிட்டிஷாரின் காவல் துறை. அந்த அளவிற்கு அச்சம் பிரிட்டிஷாரிடம் இருந்தது. காரணம் பகத்சிங் மற்றும் அவர் தோழர்கள் கைது செய்யப்பட்டு சிறையில் இருந்த காலத்தில், நடத்திய அரசியல் போராட்டங்கள், மக்களிடம் பேசு பொருளாக இருந்தது. சிறையில் அடிப்படை வசதிகளைச் செய்துதரக் கோரி, தோழர்களுடன் சிறையில் 114 நாள்கள் உண்ணாவிரதம் இருந்தார். அதில் யதீந்திரநாத் தாஸ் உயிரிழந்தார். அவர் உடலை கொல்கத்தாவில் பெற்றுக் கொள்வதற்காக, சுபாஷ் சந்திர போஸ் தலைமையில் லட்சத்திற்கும் அதிகமானோர், கூடினர், என்பது முக்கியச் செய்தி. சிவவர்மா தான் எழுதிய நூலின் முகப்புரையில், " லாகூர் மத்திய சிறைச்சாலையில், சாகும்வரை உண்ணாவிரதம் துவங்கிய ஒரு வாரத்திற்குள்ளேயே, உயிர்பலி தராமல் பிரிட்டிஷ் அரசு எங்கள் கோரிக்கையைப் பரிசீலிக்காது என்பது தெரிந்து விட்டது. எங்களில் யார் முதலில் சாவது என்ற போட்டி துவங்கி விட்டது. அதில் யதீந்திரநாத் வெற்றி பெற்றார். அதேபோல் அந்தமான் சிறையில் மகாவீர்சிங் தன்னுயிர் நீத்தார்", என பதிவு செய்துள்ளார். இப்படி போராட்ட நாயகர்களாக மட்டுமல்ல. நீதிமன்றங்களில் தங்களுக்கு நீதி கிடைக்காது, எனத் தெரிந்தும், மக்கள் மத்தியில் கருத்துக்கள் செல்ல வேண்டும் என்பதற்காக, நீதிமன்றத்தில் வாதாடி, மக்கள் மனதைக் கவர்ந்தவர்கள். எனவே தான் பிரிட்டிஷார் நடுங்கினர். தனிநபர் செல்வாக்கை எல்லா வகையிலும் உயர்த்திக் கொள்ளும் அரசியல் பிரவேசம், அணிவகுக்கும் காலத்தில் நாம் வாழ்கிறோம். பகத்சிங், மற்றும் அவர் தோழர்களின் வாழ்க்கை, நாட்டு விடுதலைக்காகவும், மக்களின் உரிமைக்காகவும், உயிரை துச்சமென கருதி செயல்பட்டுள்ளனர், என்பதை நினைவூட்ட வேண்டியுள்ளது. தற்கால அரசியலில், எங்கு பார்த்தாலும் சந்தர்ப்பவாதமும், பதவியும் புகழும் பெற கோஷ்டிசண்டைகள், தனது நெருங்கிய நன்பர்களையே பின்னுக்குத் தள்ளி தான் முன்னேற வேண்டும் என்ற தீவிரம், கொள்கைகளின் பெயரால் கொள்கையற்ற தன்மை, கோஷ்டிகள் சேர்ப்பது, செயற்கைத் தன்மை, வெளிவேஷம், நடிப்பு, ஏமாற்று வித்தை இவற்றை எல்லாம் பார்க்கும் போது, நான் இந்த துறையில் வெற்றி பெற முடியாது எனத் தோன்றுகிறது. இந்த வரிகள் இன்றைய தமிழக நிலையை மனதில் கொண்டு, எழுதியது போல் உள்ளது. ஆனால் இவை 35 ஆண்டுகளுக்கு முன், பகத்சிங் மற்றும் அவர் தோழர்களுடன் சிறையில் இருந்த விடுதலைப் போராட்ட வீரர் சிவவர்மாவால், பகத்சிங் குறித்த தொகுப்பை இறுதி செய்த போது எழுதப்பட்டவை. பகத்சிங் ஒரு சோசலிச பொருளாதாரக் கொள்கையின் மீது பற்றுக் கொண்ட இயக்கவாதி. அதோடு அவர் ஒரு தலைசிறந்த அறிவுஜீவியாகவும் வாழ்ந்திருக்கிறார். தனது செயல், கொள்கையில் இருந்து வெளிப்படுவது, அந்த கொள்கை அறிவியல் ரீதியானது, என்பதை வெளிப்படையாக 20 வயதில் பேசமுடிந்துள்ளது. இது உலக அரசியல் தலைவர்களின் வரலாற்றோடு ஒப்பிட்டாலும், அதியசயத் தக்க ஒன்றே ஆகும். கடவுளுக்கும் கொடுங்கோலன் நீரோவுக்கும் என்ன வித்தியாசம் என்ற கேள்வி அவ்வளவு எளிதானது அல்ல. மனிதர்களைப்படைக்காமல் இருக்கும் சக்தி அவரிடம் இருக்கும் போது துன்பத்தில் உளழும் மனிதர்களை ஏன் படைத்தார்? இன்று துன்பம் அனுபவிப்பவர் செத்தபின் சொர்க்கத்திற்கும், இன்று கொடுமை செய்து செல்வம் சேர்ப்போர் செத்த பின் நரகத்திற்கும் செல்வர் என்பது, இன்றைய வாழ்க்கை நிலையை மாற்ற வேண்டாம், இப்படியே வாழ்ந்து விடலாம், என உடன்பட்டு விடுவதற்கான உபதேசம் ஆகும். இதுபோன்ற வியாக்கியானங்களை, பகத்சிங்கும் அவரின் தோழர்களும் நிகழ்த்தி இருப்பது, சிறந்த சமூகத்தினைப் படைக்க வேண்டும் என்ற ஆவலில் இருந்து தோன்றியதே. பதிப்பாளர் சா. தேவதாஸ், தனது பதிப்புரையில், பகத்சிங் எழுதிய நான் ஏன் நாத்திகன் ஆனேன்? எனும் நூல் தமிழகத்தில் மட்டுமே கிடைத்தது, என கூறியுள்ளார். அதேபோல் பகத்சிங், ராஜ்குரு, சுகதேவ் தூக்கிலிடப்பட்ட போது, தூத்துக்குடி, மதுரை, சென்னை மாணவர்கள் போராட்டம் மூலம், தங்கள் கண்டனத்தைப் பதிவு செய்துள்ளனர். அந்த அளவிற்கு நாடு தழுவிய தாக்கத்தை ஏற்படுத்திய இளம் தலைவர்கள் ஆவர். ஆனால் தமிழகத்தில் இன்று ஆன்மாவுடன் பேசி நிகழ்ச்சி நிரலைத் தயாரித்து வருகின்றனர். இது குறித்த நம்பிக்கை உணர்வை, கட்சியின் அடிமட்டத் தொண்டர்களிடம் உருவாக்கி வருகின்றனர். கட்சியின் தொண்டர்கள் என்பதற்காக பணியாற்ற அழைப்பு விடுப்பது, கொள்கை அளவில் தோற்றுப்போன காரணத்தால், அதைவிடவும் கீழ் நோக்கி அவர்களை அமிழ்த்துவதே அரசியலாகப் பாதுகாக்கப்படுகிறது. கேள்விக்குள்ளாகும் தேசபக்தியும் - வழக்குகளும்: பிரிட்டிஷ் ஆட்சியில், பொதுக்கூட்டங்கள், பல்வேறு கண்டன இயக்கங்கள் தடை விதிக்கப்பட்டன. மேலும் அவ்வாறு நடத்தியவர்கள் மீது தேசதுரோக வழக்கு பதிவு செய்யப்பட்டது. நிறைய சதிவழக்குகள் பதிவு செய்யப்பட்டு சிறையில் அடைக்கப்பட்டனர். கம்யூனிஸ்ட்டுகள் மீது, பிரிட்டிஷ் அரசு கான்பூர் சதிவழக்கு, பெஷாவர் சதிவழக்கு, மீரட் சதிவழக்கு மற்றும் தமிழகத்தில் நெல்லை சதிவழக்கு ஆகியவை பதிவு செய்யப்பட்டது. அதேபோல், பகத்சிங் சார்ந்த இயக்கம் காகோரி சதிவழக்கு உள்ளிட்ட பல்வேறு வழக்குகளைச் சந்தித்தனர். காலனியாதிக்கம் தனது செல்வசுரண்டலை மேற்கொள்ள, இத்தகைய அடக்கு முறை தேவையாக இருந்தது. பகத்சிங் தன் மீது பயங்கரவாத முத்திரையைக் குத்திய போது, "நான் பயங்கரவாதி அல்ல. ஒருவேளை எனது புரட்சிகர வாழ்க்கையின் ஆரம்ப நாள்களைத் தவிர, நான் ஒருபோதும் பயங்கரவாதியாக இருந்ததில்லை. பயங்கரவாதத்தின் மூலம் எதையும் சாதிக்க முடியாது என்பதை ஏற்றுக் கொண்டுவிட்டேன். ஹிந்துஸ்தான் சோசலிஸ்ட் ரிபப்ளிக் அசோசியேனின் வரலாற்றில் இருந்து ஒருவர் இதை எளிதாகத் தீர்மானிக்கலாம்", என கூறியுள்ளார். அதாவது 17 வயதில் சிந்தித்து சரியான பாதையை, தீர்மானித்த அறிவுஜீவியாக பகத்சிங் விளங்கியது, வரலாற்றில் முன் நிறுத்தப்படவில்லை, என்பது ஒருவகையில் இருட்டடிப்பே. இன்று பயங்கரவாதம் என்ற பெயரில் மாணவர்கள், அரசியல் தலைவர்கள் உள்ளிட்டோர் மீது வழக்குப் பதிவு செய்வது அதிகரித்துள்ளது. குறிப்பாக விமர்சனக் கூட்டங்கள் நடத்தும் அறிவுஜீவிகள் மற்றும் அக்கூட்டத்தில் கலந்து கொண்டோர் தேசதுரோகம் செய்ததாக வழக்குகள் பதிவு செய்யப்பட்டுள்ளன. இவை காலனியாதிக்க அரசு இருந்த நாடுகளில், பின்பற்றப்பட்ட கொள்கை ஆகும். எனவே பயங்கரவாதம் குறித்த விவாதம், ஜனநாயகத்தை மேம்படுத்தும் அடிப்படையிலும், ஜனநாயகத்தின் மீது நம்பிக்கையை அதிகரிக்கும் வகையிலும், நடத்தப் பட வேண்டியுள்ளது. சிறையில் பகத்சிங் எழுதிய குறிப்புகள், நம்மை வியப்பில் ஆழ்த்துகின்றன. அன்றைய காலத்தில் கொடிய அடக்குமுறை இருந்த சிறைச்சாலையில், பகத்சிங் 151 புத்தகங்களை படித்து குறிப்பெழுதியதும்,4சிறு பிரசுரங்களை எழுதியதும், எளிதில் கடந்து போகிற செய்தியாக இருக்க முடியுமா? தூக்கு தண்டனை கைதியாக, சாவுக்கான நாள் குறிக்கப் பட்ட மனநிலையில், அமைதியாக நூல்களை வாசிக்க முடிந்தது எப்படி? என்ற தன்மையில் ஏன் விவாதிக்கப் படவில்லை. விவாதிக்கப்படாததன் நோக்கமே பகத்சிங் ஒரு பயங்கரவாதி என்ற முத்திரையில் அடையாளப்படுத்தப் பட்டதே. இந்த அடையாளம் பகத்சிங், ராஜ்குரு, சுகதேவ் ஆகியோர் தூக்கிலிடப்பட்டு, 86 ஆண்டுகள் நிறைவு பெற்றுள்ள காலத்திலாவது, மாற்றப்பட வேண்டும். இடுகையிட்டது thozhamaiyudan நேரம் பிற்பகல் 10:31 கருத்துகள் இல்லை: இந்த இடுகையின் இணைப்புகள்


text: 6 மாதத்துக்கு மேல பென்ஷன் பணம் எடுக்காம இருக்காதீங்க! அப்புறம் வருத்தப்படுவீங்க! - Velsmedia 6 மாதத்துக்கு மேல பென்ஷன் பணம் எடுக்காம இருக்காதீங்க! அப்புறம் வருத்தப்படுவீங்க! இதுதொடர்பாக தமிழக அரசு வெளியிட்டுள்ள சுற்றறிக்கையில், 6 மாதத்திற்கு மேல் ஓய்வூதியத்தை எடுக்காத நபர்களின் வங்கிக்கணக்கு விபரத்தை ஓய்வூதியம் வழங்கும் அமைப்புக்கு வங்கிகளே தெரிவிக்க வேண்டும் என்றும் தெரிவிக்கப்பட்டுள்ளது. இந்த உத்தரவு ஓய்வூதியதாரர்கள் அனைவருக்கும் பெரும் அதிர்ச்சியை அளித்துள்ளது. ஓய்வூதியதாரர்கள் கட்டாயமாக இந்த பணத்தை எடுத்தே ஆக வேண்டும் என்று எந்த விதியும் இல்லை. அந்தப் பணம் பெரும்பாலும், முதியவர்களின் உடல்நிலை, குடும்பத்தின் பெரும் செலவுகள் ஆகியவற்றின் போது பயன்படுத்தப்படும். அதுவரை வங்கிக்கணக்கில் இருப்பதை சேமித்து வைக்கும் பழக்கம் என்றுதான் இது நாள் வரையிலும் கருதி வந்தனர். இந்நிலையில், அதற்கும் ஆபத்தாக அமைந்துள்ளது இந்த உத்தரவு. இதனால், இந்த உத்தரவுக்கு பல்வேறு தரப்பினரும் எதிர்ப்பு தெரிவித்து வருகின்றனர். tn govt on pension Previous articleசென்னையில் டாஸ்மாக் திறப்பதற்கான நெறிமுறைகள் வெளியீடு! கடைகளை திறக்க ஸ்டாலின் எதிர்ப்பு!


7d13 சீனாவில் பரவத் தொடங்கிய கொரோனா வைரஸ் இன்று உலகம் முழுவதும் பரவி உள்ளது. சீனாவில் இந்த வைரஸ் கட்டுப்படுத்தப்பட்டுள்ள நிலையில், கடந்த சில நாட்களாக இத்தாலி, அமெரிக்கா, ஸ்பெயின் உள்ளிட்ட நாடுகளில் காட்டுத்தீ போல பரவி வருகிறது. உலகம் முழுவதும் கொரோனாவால் உயிரிழந்தவர்களின் எண்ணிக்கை 64 ஆயிரத்தை கடந்தது. பல்வேறு நாடுகளை சேர்ந்த 64,675 பேர் கொரோனா வைரசால் உயிரிழந்தனர். உலகளவில் 1,201,964 பேர் பாதிக்கப்பட்டுள்ளனர். குறிப்பாக அமெரிக்காவில் கடந்த 4 நாட்களாக புதிதாக வைரஸ் தொற்றுக்கு ஆளாவோர் எண்ணிக்கை தினமும் 10,000 ஆக அதிகரித்துள்ளது. கொரோனாவால் அதிகம் பாதிப்படைந்த சீனா, இத்தாலியைப் பின்னுக்கு தள்ளி தற்போது அமெரிக்கா முதல் இடத்திற்கு சென்றுள்ளது. வைரஸ் பாதிப்பை கட்டுப்படுத்த முடியாமல் ஒரு வல்லரசு நாட்டின் தலைவர் திணறி வருகிறார். அமெரிக்காவில் கடந்த 24 மணிநேரத்தில், 1,480 பேர் இறந்துள்ளனர். ஒரே நாளில் பு 8000 ிதாக 32,000 பேருக்கு வைரஸ் தொற்று கண்டறியப்பட்டுள்ளது. இதுவரை பாதிக்கப்பட்டோரின் எண்ணிக்கை 3,11,357 -ஐ தாண்டியுள்ளது. அமெரிக்காவின் நியூயார்க் மாகணத்தில் மட்டுமே 1,14,775-க்கும் மேற்பட்டோர் பாதிக்கப்பட்டுள்ளனர். 3,565 பேர் உயிரிழந்துள்ளனர். நியூயார்க்கில் 2 நிமிடங்களுக்கு ஒருவர் இறக்கின்றனர் என்ற தகவலும் வெளியாகியுள்ளது.


source: fineweb

text: Notifications can be turned off anytime from browser settings. ஜல்லிக்கட்டு போராட்டத்தை முடிவுக்குக் கொண்டு வருவதற்காக, காவல்துறை நடத்திய வன்முறை வெறியாட்டங்களை அதிர்ச்சியோடு கவனிக்கின்றனர் அரசியல் கட்சித் தலைவர்கள். ' ஆறு நாள் அமைதியாக இருந்தவர்கள், ஏழாவது நாளில் அராஜகத்தை நடத்த வேண்டிய அவசியம் என்ன? வன்முறையை நடத்தியதே காவல்துறைதான்' எனக் கொந்தளிக்கின்றனர் மக்கள் நலக் கூட்டணியின் தலைவர்கள். மெரினா புரட்சி தற்காலிகமாக தணிந்திருந்தாலும், போராட்டம் குறித்து பிரபலங்கள் பெயரில் அவதூறு செய்யும் காரியத்தில் சிலர் இறங்கியிருக்கிறார்கள். இன்று காலை முதலே சகாயம் ஐ.ஏ.எஸ் பெயரைப் பயன்படுத்தி, ஃபேஸ்புக்கில் வெளியாகும் தகவல்களால் அதிர்ந்து கிடக்கின்றனர் அவரது ஆதரவாளர்கள். ' என் பெயரைப் பயன்படுத்தி அவதூறு பரப்புகிறார்கள்' எனக் கொந்தளிக்கிறார் சகாயம் ஐ.ஏ.எஸ். இந்த அரசியலை நீங்கள் உள்வாங்கிக் கொள்ளுங்கள்... நீங்கள் நாளை, தமிழ்நாட்டின் இன்னொரு பிரச்னைக்காக அறவழியில் களம் காணும்போது... இதற்காகவும் திட்டம் வகுங்கள். நிச்சயம்... உங்களால் தமிழகத்தின் அரசியல் திசைவழியை மாற்ற முடியும். அலங்காநல்லூரில் கொளுத்திப் போட்ட திரி, மெரினாவில் கொழுந்துவிட்டு எரிய... அது தமிழகம் முழுவதும் இளைஞர்களின் அறப்போராட்டமாகப் பற்றிக்கொண்டது. வாடிவாசல் திறக்கும்வரை வீடு வாசல் போகமாட்டோம்’ என்ற வாசகம் பொறித்த பனியனோடு அலுவலகம் வந்து சேர்ந்த கழுகாரிடம், ஜல்லிக்கட்டிலிருந்தே கேள்விகளை ஆரம்பித்தோம். ஒவ்வோர் ஆண்டும் தஞ்சையில் நடைபெறும் தமிழர் கலை இலக்கிய திருவிழாவில் அரசியல் சூழ்நிலைகளுக்கு ஏற்ப மிகவும் சாதுர்யத்தோடு பேசுவார் ம.நடராசன். ஜெயலலிதா இருந்ததுவரை அவரது பேச்சில் அரசியல் வெளிப்படையாக இருக்காது.


text: * சோதனைகள் என்பவை அவன் அருளுக்கே அடையாளம். அவன் கோபத்துக்கு அல்ல. அவன் இனிமையே வடிவானவன். இனிப்பு எப்படி கசக்க முடியும்? *கரும்பு வெட்டப்பட்டு, பிழியப்பட்டு, கொதிக்க வைக்கப்பட்டு, வடிகட்டப்படுவதை வரவேற்க வேண்டும். ஏனெனில் இச்சோதனைகள் இல்லை எனில் அக்கரும்பு காய்ந்து விடும். ஒருநாளும் இனிக்காது. அதுபோலவே மனிதனும் தனக்கு ஏற்படும் சோதனைகளை விரும்பி ஏற்க வேண்டும். ஏனெனில் இவற்றால்தான் உள்ளிருக்கும் ஆத்மாவிற்கு இனிமையைக் கூட்டித்தர முடியும். * உங்களில் சிலருக்குச் சோதனைகளும், ஏமாற்றங்களும் ஏற்படும்போது நான் உங்களைப் புறக்கணித்துவிட்டதாகத் தோன்றலாம். ஆனால் இவை போன்ற கஷ்டங்கள் உங்களுடைய குணத்தை வலுப்படுத்தும். உங்களுடைய நம்பிக்கையை ஊர்ஜிதப்படுத்தவும் செய்யும். சுவரில் படத்தை மாட்டுவதற்காக ஆணி அடிக்கும்போது, ஆணியை அது நன்றாக பதிந்திருக்கிறதா? படத்தைத் தாங்கும் வலிமை உள்ளதா என்று பார்க்க ஆட்டிப் பார்க்கிறோம் அல்லவா! அதுபோலவே நம்முடைய மனதில் இருக்கும் பகவானின் படம் (உருவம்) கீழே விழுந்து உடைந்துவிடாமல் இருக்க இதயத்தில் அடிக்கப்பட்டிருக்கும் பகவத்நாமா என்ற ஆணியைச் சோதனைகள் மூலம் அசைத்துப் பார்த்து அதன் உறுதியைத் தீர்மானிக்கிறோம். * பரிபூரண ஞானத்தை அடைய படிப்பு மட்டும் போதாது. * பிசைந்த மாவு பக்குவப்படுகின்றது. இன்னல்களைச் சந்தித்தவனும் பக்குவப்படுகிறான். * தோட்டக்காரன் மலர்ந்த பூக்களைப் பறிப்பதைப் பார்த்து மொட்டுகள் நாமும் பறிக்கப்பட்டு இறைவன் அடியை அடைய வேண்டுமென எண்ணுகின்றன. அந்த எண்ணமே அவற்றை மறுநாள் மலரச் செய்கிறது.


ஆப்பிஸ் 2007 உதவியுடன் இமேஜ் பைலை வேர்ட் பைலாக மாற்ற ஒரு எளிய வழி | தமிழ் கம்ப்யூட்டர் ♠ Posted by Kumaresan R in Conversion,MS-OFFICE,WINDOWS at 10:05 PM ச.சரவணன், said on June 16, 2011 at 10:03 AM நான் விண்டோஸ் XP பயன்படுத்துகிறேன். தாங்கள் சொன்னது போல் MS OFFICE 2007-ல் Add or Remove Features செலக்ட் செய்து CONFIGURE செய்தேன், வெற்றிகரமாக configure ஆயிற்று. ஆயினும் Microsoft Office Document Imaging அங்கு வரவில்லை. தாங்கள் சொன்னது விண்டோஸ்7என்று நினைக்கிறேன். அதை XP-யில் எப்படி வர வைப்பது.


‘ஃபோர்ப்ஸ்’ பட்டியலில் ‘ராமசுவாமி’! | Rammalar's Weblog ‘ஃபோர்ப்ஸ்’ பட்டியலில் ‘ராமசுவாமி’! திசெம்பர் 10, 2015 இல் 10:26 பிப\t(செய்திகள்) ‘ஃபோர்ப்ஸ்’ எனும் உலக அளவில் பிரபலமான வணிக இதழ், அமெரிக்காவில் 40 வயதுக்குள் உள்ள தொழில்முனைவோர் பணக்காரர்கள் பட்டியலை வெளியிட்டுள்ளது. இந்தப் பட்டியலில் இந்திய வம்சாவளியைச் சேர்ந்த இரண்டு பேர் இடம் பிடித்துள்ளனர். அதில் ஒருவர் தமிழர்! இந்தப் பட்டியலில் 40வது இடத்தில் அபூர்வா மேத்தா 40 கோடி டாலர் மதிப்புடன் உள்ளார். 29 வயதான அபூர்வா மேத்தா ‘இன்ஸ்டாகார்ட்’ என்ற நிறுவனத்தின் தலைமைச் செயல் அதிகாரி ஆவார். தமிழர்கள் தங்களின் ‘காலரை’ தூக்கி விட்டுக் கொள்ளலாம். ஆம்! 33வது இடத்தில் 30 வயதான விவேக் ராமசுவாமி உள்ளார். விவேக் ராமசுவாமியின் பூர்வீகம் தமிழ்நாடு. வேலைக்காக ‘திரை கடல் ஓடியும் திரவியம்’ தேடச் சென்ற இவரின் தந்தை சென்ற இடம் அமெரிக்கா. அங்கு ஜெனரல் எலெக்ட்ரிக் நிறுவனத்தில் வேலை செய்தார். விவேக்கின் அம்மா மனநல மருத்துவர். உலகின் முன்னணி பல்கலைக்கழகமான ஹார்வேர்டு பல்கலைக்கழகத்தில் உயிரியல் பிரிவில் இளநிலைப் பட்டம் படித்த விவேக், 2007 ஆம் ஆண்டு பல்கலைக்கழகத் தலைவராக இருந்திருக்கிறார். இவர் ஒரு டென்னிஸ் வீரரும் கூட. ‘ஆக்ஸோவான்ட் சயின்ஸஸ்’ என்ற பயோடெக்னாலாஜி நிறுவனத்தை நிறுவிய இவர், இதுவரை 33 மருந்துகளுக்குக் காப்புரிமையைப் பெற்றிருக்கிறார். நிறுவனம் ஆரம்பிக்கப்பட்ட 11 மாதங்களிலேயே பயோடெக்னாலஜி துறையில் உலகின் முன்னணி நிறுவனமாக வளர்ந்துள்ளது. ரூ.33 கோடி முதலீட்டோடு ஆரம்பிக்கப்பட்டது இந்த நிறுவனம். குறுகிய காலத்திலேயே பொதுப் பங்கு வெளியீடு(ஐ.பி.ஓ.) மூலம் 360 மில்லியன் டாலர் திரட்டியிருக்கிறது. இதற்கு முன்னதாக ரோவியண்ட் சயின்ஸ் நிறுவனத்தைத் தொடங்கி அதிலிருந்து வெளியேறினார். டிமென்ஷியா மற்றும் அல்சைமர் நோய்களுக்கு மருந்து கண்டுப்பிடிப்பதே இலக்காகக் கொண்டு செயல்பட்டு வருகிறது ஆக்ஸோவான்ட் நிறுவனம். பல்வேறு நிறுவனங்களில் பல முக்கியப் பொறுப்புகளை வகித்த விவேக் ராமசுவாமியின் தற்போதைய மொத்த சொத்து மதிப்பு 3318.75 கோடி. ஆனால் இவரை ‘பிஸினஸ் மேக்னட்’ என்று சொன்னால் ‘அப்படி எல்லாம் இல்லை. நான் ஒரு ‘ஆக்ஸிடென்டல் ஆன்ட்ரப்ரெனுவர் (தற்செயலான தொழில்முனைவோர்)’ என்று கூறுகிறார்.


text: வெண்முரசு விவாதங்கள்: சபைகளில் வெண்முரசில் அவை மரியாதைகளைப் பற்றி நானும் யோசித்துக்கொண்டிருந்தேன். அவைமரியாதைகள் இரண்டுவகையானவை. புதிதாக வந்த ஒருவர் தனக்கு இடம்வேண்டும் என நினைக்கிறார். பழையவர்கள் இடம் கொடுக்கமுடியாது என்கிறார்கள். அதேபோல சமானமான இருவர் தங்களுக்குள் ஒருவர் கொஞ்சம் மேலே என்று காட்ட விரும்புகிறார்கள். இந்தப்பூசலும் போய்க்கொண்டே இருக்கிறது. அவனை எனக்குச் சமானமாக எப்படி நிறுத்தலாம் என்பதுதான் மொத்த சபைமரியாதைச் சண்டைகளிலும் ஒலிக்கும் குரலகா உள்ளது. அதைச்சமாளிக்க பலவழிகளை கடைப்பிடிக்கிரார்கள். ஒவ்வொருவருக்கும் ஒவ்வொரு பொழுது என்று வகுக்கிறார்கள். ஒரேசமயம் பலர் உள்ளே நுழையும்படி வாசல்களை அமைக்கிறார்கள். ஆனால் இது அன்றுமுதல் இன்றுவரை உள்ள பிரச்சினைதானே? இன்றைக்கும் போஸ்டரில் பெயர்போடுவது மேடையிலே அமரச்செய்வதுதானே அரசியலில் மிகப்பெரிய பிரச்சினை?


text: ஐ டி ல ஒர்க் பண்ற ஹீரோ, தன் மனைவி , மகனோட பீச்சுக்குப்போறாரு. அன்னைக்குத்தான் பையனோட 6 வது பர்த்டே .( டைட்டில் க்கு காரணம் ) அந்த கூட்டத்துல பையன் எப்படியோ மிஸ் ஆகிடறான். அம்மா , அப்பா 2 பேரும் பதறி பீச் பூரா தேடறாங்க , பையன் கிடைக்கலை . போலீஸ் ஸ்டேஷன் போய் புகார் தர்றாங்க. குழந்தைகளைக் கடத்தறதையே தொழிலா வெச்சிருக்கும் கும்பல் நெட் ஒர்க் பற்றி தெரிஞ்சு தேடுதல் வேட்டை நடக்குது . ஹீரோ எப்படியோ பையனைக்கடத்தின ஆளைக்கண்டு பிடிச்சுடறார். ஆனா அவன் ஒரு கோடி பணம் கேட்கறான். பேரம் பேசி 50 லட்சம் ரூபாவுக்கு ஓக்கே சொல்ல வைக்கறார். ஆனா பணம் கொடுத்த பின்னும் தகராறு நடந்ததுல அந்த குரூப் எஸ் ஆகிடுது. எப்படி ஹீரோ பையனைக் கண்டுபிடிக்கறாரு என்பதுதான் ஆக்ஷன், பரபர காட்சிகள் கொண்ட திரைக்கதை . இயக்குநர் சாதாரண ஆள் இல்லை . அஜித் -ன் வித்தியாசமான படமான முகவரி , பரத் -ன் ஆக்ஷன் த்ரில்லர் நேபாளி ஆகிய படங்களின் இயக்குநர் . பாடல்களும் எழுதி இருக்கார் . அவர் தான் படத்தின் முதல் ஹீரோ . எடுத்துக்கொண்ட கதையை விட்டு விலகாம எந்த விதமான கமர்ஷியல் காம்ப்ரமைஸ்ம் பண்ணிக்காம அழுத்தமான திரைக்கதை கொடுத்திருக்கார். மேக்கிங் ஸ்டைலும் ஓக்கே. ஷாம் தான் ஹீரோ . இவருக்கு இது சொந்தப்படம் . தூங்காம பல நாட்கள் விழிச்சிருக்காரு என்பதைக்காட்ட கண்ணுக்கு கீழே கட்டி வந்த கெட்டப் , ஆள் இளைக்கும் காட்சி விக்ரம் மாதிரி சிரத்தையா பண்ணி இருக்கார் . வெல்டன் ஷாம் . பூனம் கவுர் தான் நாயகி . இவருக்கு பெரிதாக வேலை இல்லை என்றாலும் வந்த வரை நல்ல நடிப்பு . உனக்கு எத்தனை குழந்தை வேணும் ? நான் பெத்து தர்றேன் , நம்ம பையன் கிடைக்காட்டி பரவால்லை , நீயாவது திரும்பி வா என கதறும் டெலிபோன் காட்சியில் அவர் நடிப்பு அருமை . படத்துக்கு வசனம் ஜெயமோகன். குறிப்பிட்டு சொல்லும்படி 6 இடங்களில் தான் வசனம் பிரமாதம் .பட டைட்டிலை நினைவுல வெச்சுக்கிட்டார் போல. ஆனால் தேவை இல்லாமல் வழ வழா கொழா கொழா வசனம் ஏதும் இல்லை , எல்லாம் நறுக்குத்தெறித்தாற் போல . குட் ஒர்க். இயக்குநர் பாராட்டு பெறும் இடங்கள் * எதிர் பாராத நேரத்தில் ஒரு பிச்சைக்காரன் காலில் விழுந்து ஹீரோயின் கதறும் காட்சி பகீர் . குழந்தையைப் பறிகொடுக்கும் பெற்றோர் மனம் எப்படி பரிதவிக்கும் என்பதற்கு நல்ல உதாரணம். * குழந்தையைத்தேடி ரோட்டில் இரவில் ஓடும் ஹீரோ தனியாக நிற்கும் ஒரு குழந்தையை அதன் குடிசை வீட்டில் ஒப்படைக்க முயல அங்கே தொழில் நடத்தும் கில்மா லேடி “ எல்லாம் என் குழந்தை தான், தெரியும், நாங்க பார்த்துக்குவொம்’’ என அசால்ட்டாக சொல்லும் காட்சி சமூக அவலத்தை சொல்லும் சுருக் காட்சி. * அரிசி வியாபாரி தன் பேரன் மேல் பொய் சத்தியம் செய்வதும் , அதை ஷாம் கண்டு பிடிப்பதும் நல்ல சஸ்பென்ஸ் காட்சி. * அரவாணி போல் வந்து எடுபுடி மாதிரி நடப்பவர்தான் உண்மையில் அந்த கூட்டத்துக்கே பாஸ் என்பதும் சரியான திருப்பு முனைக்காட்சி . அவரின் வில்லத்தன நடிப்பு தமிழுக்கு புதுசு. * ஹீரோயின் கோதுமை அல்வா மாதிரி இருந்தாலும் , அவர் தாராள மனம் கொண்டவர் என்ற பிளஸ் பாயிண்ட் இருந்தும் ஒரு டூயட் கூட வைக்காமல் திரைக்கதையை க்ரிஸ்ப் ஆக நகர்த்திய இயக்குநரின் சாமார்த்தியம். * தன் மகன் ஆபத்தில் இருக்கான் என்ற உணர்வு இருந்தும் இன்னொரு பொண்ணைக்காப்பாற்ற ஹீரோ துடிப்பது சபாஷ் இயக்கம். * பாதிக்கப்பட்ட ஒவ்வொரு அப்பாவும் இந்த மாதிரி கும்பல் ல 4 பேரையாவது வெட்டிப்போட்டாதான் இவனுங்களுக்கு எல்லாம் பயம் வரும் என ஹீரோ பேசும் காட்சியில் அரங்கம் அதிர்ந்தது . பிரமாதமான காட்சி. * படத்தில் வரும் அனைத்து வில்லன்கள் நடிப்பும் அருமை , நல்ல தேர்வு , எல்லாரும் பொறுக்கிப்பசங்க போல.இயக்குநரிடம் சில கேள்விகள் * போலீஸ் ஸ்டேஷனில் புகார் கொடுக்க ஹீரோ என்ட்டர் ஆகும்போது வலது கையில் வாட்ச் கட்டி இருப்பவர் அடுத்த ஷாட்டில் ஏட்டய்யா முன் நிற்கும்போது இடது கையில் வாட்ச் கட்டி இருப்பது ( கண்ட்டிநியூட்டி மிஸ்சிக்). * சம்பவம் நடந்த 36 மணி நேரத்தில் அதாவது ஒன்றரை நாளில் ஹீரோவுக்கு மழு மழு கன்னம் டூ 20 நாட்கள் தாடி வந்து விடுவது. * குழந்தையைப் பறிகொடுத்த பதட்டத்தில் இருக்கும் ஹீரோ, பின் யாரோ ஒரு வழித்துணை என காரில் நெடும் பயணம் மேற்கொள்வது ஏன் ? வசதி ஆனவர்கள் தானே, டாக்சி வைத்திருக்கலாமே? அவங்க 2 பேருமே 1000 கிமீ மாறி மாறி டிரைவிங் செய்வது ரிஸ்க் ஆச்சே? * கடத்திய கும்பல் தலைவன், ‘பையனை காட்ட மாட்டேன், பணத்தை என் அக்கவுண்ட்ல போடு, காட்டறேன். முதல்லியே காட்டுனா நீ தகறாரு செஞ்சு பையனை கூட்டிட்டுப்போயிடுவே’ என்கிறார் , ஓக்கே நேரில் காட்ட வேண்டாம், செல்போன் வீடியோவிலோ, போட்டோவிலோ பையனை காட்டு, அப்போதான் பையன் உன் கிட்டே இருக்கானா என்பதை உறுதி செய்ய முடியும்னு ஹீரோ ஏன் வாதாடலை ? * ஹீரோவுக்கும் , கடத்தல் கும்பல் தலைவனுக்கும் தகறாரு. டக்னு ஹீரோ மனைவிக்கு போன் பண்ணி பேசினபடி அந்த அக்கவுண்ட்ல பணம் போட வேண்டாம் அப்டினு ஏன் சொல்லலை? அதே போல் மனைவி பணம் ரெடி பண்ணியதும், ஏங்க பணம் ரெடி போட்டுடலாமா? என ஏன் கணவனிடம் கேட்கலை ? பொதுவா பொண்டாட்டிங்களுக்கு புருஷன் பேச்சை கேட்கும் பழக்கம் இல்லை என்றாலும் பணம் விஷயம் , தொகை அதிகம் என்பதால் கண்டிப்பா கேட்பாங்களே ? * எல்லாம் முடிஞ்சு மீண்டும் தேடுதல் பயணத்தில் இருக்கும் ஹீரோ ஏன் மனைவிக்கு தொடர்ந்து கால் பண்ணவே இல்லை ? ஹீரோயின் போன் பண்ணி ஏன் போன் பண்ணலை என கேட்கும்போது கூட எந்த ரீசனும் சொல்லலையே ஏன் ? * வீட்டை வித்து இருவர் வேலை செய்யும் ஆபீசில் லோன் வாங்கி 50 லட்சம் ரூபா புரட்டிய பின் அதுவும் பறி போன பின் ஹீரோவுக்கு மீண்டும் செலவுக்கு ஏது அத்தனை பணம் ? * குழந்தையை பறிகொடுத்த ஹீரோ பிச்சைக்காரன் போல் மேக்கப்பில் இருக்க ஹீரோயின் 13 ரீலிலும் செம மேக்கப்பில் இருப்பது எப்படி ? * க்ளைமாக்சில் பையன் திரும்ப சந்திக்கும் காட்சியில் பின்னணி இசை பிரமாதப்படுத்தி இருக்க வேணாமா? காதலுக்கு மரியாதை படத்தில் இளைய ராஜா ஒரு பி ஜி எம் போட்டிருப்பாரே க்ளைமாக்சில் எல்லாரும் அந்த காதலுக்கு சரி சொல்லும்போது அது போல் ஜீவனுடன் இருக்க வேண்டாமா பின்னணி இசை ? மனம் கவர்ந்த வசனங்கள் * பிச்சைக்காரனுக்கு பிச்சை கிடைக்கும் நாள் எல்லாம் விசேஷ நாள் தான் * எனக்கு காசு ஏதும் வேண்டாம், மேலே இருக்கறவன் கீழே இருப்பவனுக்கு ஒரு ரூபாயை சுண்டி பிச்சையா போடுவீங்களே அந்த மாதிரி கீழே இருப்பவன் மேலே இருப்பவனுக்கு பிச்சை போட்டதா இந்த உதவியை நினைச்சுக்கறேன். * இங்கே கிருஷ்ணராவ் இருக்காரா? ஆந்திராவில் பாதிப்பேரு கிருஷ்ணராவ் தான் , உனக்கு எந்த கிருஷ்ணராவ் வேணும் ? * கடப்பாரை எடுத்து என்னை ஏத்தி இருந்தாக்கூட கவலைப்பட்டிருக்க மாட்டேன், ஆனா கடப்பாரைலயே என்னை இறக்கிட்டயே * என்னைப்பார்த்தா உனக்கு என்ன தோணுது ? நீ மாமாப்பையன் தானே? ( தியேட்டரில் அப்ளாஸ் ) * நீ என்ன சொன்னாலும் நான் கேட்கறேன் நான் சொல்றதைக்கேட்க சம்பளம் வாங்கிட்டு வேலை செய்யும் 1000 பேர் எனக்கு இருக்காங்க சி பி கமெண்ட் - 6 மெழுகுவர்த்திகள் - குழந்தைகடத்தல் பற்றிய அழுத்தமான பதிவு. ஷாம்க்கு பிரேக் கொடுக்கும் படம். ஆனால் கமர்ஷியலாய் பெரிய அளவில் ஹிட் ஆவது டவுட். போட்ட முதலீட்டை எடுத்துவிடும். ஏ சென்ட்டரில் மட்டும் நல்லா ஓடும். படம் பெண்களும் பார்க்கலாம். ------------------------------------------- குமுதம் விமர்சனம் அச்சு பிச்சு அசட்டு காமெடிகள் தமிழ்த் திரையுலகை நிரப்பி வரும் அபாய கட்டத்தில், அழுத்தமான கதையுடன் தலை நிமிர்ந்து வந்திருக்கிறது 6 மெழுகுவர்த்திகள். ஆறாவது பிறந்த நாள் அன்று சிறுவன் கடற்கரையில் காணாமல் போக, அவனைக் கண்டுபிடிக்கும் தந்தையின் பாசப்போராட்டமே படம். முதல் முறையாக ‘நடித்திருக்கிறார்’ ஷாம். அன்பு, பாசம், கோபம், இரக்கம் என்று எல்லாம் தனக்கு வரும் என்பதை நிரூபித்திருக்கிறார். இத்தனை நாளாய் இவ்வளவு திறமையை எங்கே ஒளித்து வைத்திருந்தீர்கள்? அதுவும் ஏதோ ஒரு குழந்தையின் உடலைப் பார்த்துவிட்டு, அது தன் மகனாக இருக்குமோ என்று நடுங்கிப் பதறி விலகித் தெறிக்கும் காட்சி சிலிர்க்க வைக்கிறது. நாயகி பூனம் கவுர் தானும் சளைத்தவர் இல்லை என்பதை நிரூபித்திருக்கிறார். அதுவும் காணாமல் போன மகனைப்பற்றிய விஷயம் ஒரு பிச்சைக்காரனுக்குத் தெரியும் என்ற நிலையில், அவனது அழுக்குப் பிடித்த காலைத் தொட்டுக் கதறும் காட்சி ஒரு முத்திரை. மகனையும் காணவில்லை, தேடிப்போன கணவனின் நிலையும் தெரியவில்லை என்ற கட்டத்தில் தொலைபேசும் கணவனிடம் ‘நீயாவது வாடா. நான் உனக்கு எத்தனை புள்ளை வேணும்னாலும் பெத்துத் தரேன்’, என்று விசும்பும் இடமும் நெகிழ்ச்சி. அந்தச் சிறுவன் பளிச். இந்தியா முழுக்க கடத்தப்படும் குழந்தைகளின் அவலத்தை சினிமாத்தனம் இல்லாமல் நிஜம் போலவே காட்சிப்படுத்தியதற்காகவே இயக்குநர் வி.இஸட்.துரையைக் கட்டியணைத்துப் பாராட்டலாம். குழந்தை காணாமல் அதுவும் பல மாநிலக் குழந்தைகள் அடைத்து வைக்கப்பட்டிருக்கும் ஓர் இடத்தில் சுவரில் அந்தந்த மாநில மொழியில் குழந்தைகள் தங்கள் தவிப்பைக் கிறுக்கியிருப்பது கண்கள் தளும்பும் கவிதை. குழந்தை காணாமல் போனது முதல் போலீஸ் ஸ்டேஷன் வரை சென்ற இவர்கள் வீட்டிலேயே தங்கும் அந்த வழுக்கைத் தலை ஆசாமி யாருங்க? தயாரிப்பாளரோட மச்சானுங்களா? சிரிக்கிறாய்ங்க பாஸ்! மலையாள மொழி பேசி, திருநங்கை போல் நடிக்கும் அந்த மனிதர் சும்மா வெத்துவேட்டு என்று நினைத்தால் அவர்தான் பயங்கரமான வில்லன் என்று தெரியவரும் காட்சி திடுக். அது சரி, படத்தில் வரும் வில்லன்கள் எல்லாம் அடி வாங்கி்ச் சாவதற்கு முன் பக்கம் பக்கமாக வசனம் பேசுகிறார்களே, அது ஏன் சார்? முடில! தன் மகனைக் காப்பாற்றப் போகும் முயற்சியில் ஏதோ ஒரு சிறுமியைக் காப்பாற்றும் ஹீரோயிஸமும், அதைத் தொடர்ந்து தான் தவறு செய்துவிட்டதாய் அழும் யதார்த்தமும் நன்று. 6 மெழுகுவர்த்திகள் - மனம் உருகுகிறது! குமுதம் ரேட்டிங் - நன்று --------------------------------------- கல்கி விமர்சனம் ஆசையாய் வளர்த்த மகன் காணாமல் போய்விட்டால் பெற்றோர் படும் அவஸ்தை என்ன? காணாமல் போகும் குழந்தைகள் சந்திக்கும் கொடுமைகள் என்ன? நம்மைச்சுற்றி கண்ணுக்குத் தெரியாமல் எவ்வளவு கொடூரங்கள் நடக்கின்றன என்பதை வெளிச்சம் போட்டுக் காட்டுகிறது ‘6 மெழுகுவர்த்திகள்’. சாப்ட்வேர் இன்ஜினியராக வரும் ஷாம் நல்ல அப்பாவாக வாழ்ந்து காட்டியிருக்கிறார். ஷாம் குழந்தையைக் காணவில்லை என காவல்நிலையம் போக அங்கு அவர்கள் காட்டும் அலட்சியம் இன்றைய சமூக அவலத்தைப் பிரதிபலிக்கிறது. கெளதம் பிறந்தது முதல் 6 வயதுவரை அடிக்கும் லூட்டி, அவன் பாத்ரூமில் இருந்து வெளியே வந்து ‘அம்மா வளர்ந்திடுச்சு’ என்று சொல்லும் காட்சி, கூடவே இடம்பெறும் பாடலும் படத்தின் அழகான பதிவுகள். எழுத்தாளர் ஜெயமோகனின் வசனம் படத்துக்கு பக்கபலம். ஆந்திர நகரில் மாட்டிறைச்சிக் கடையில் உள்ளே நுழையும்போது அந்த நாற்றத்தோடு ஒரு பயங்கரம் நிலவப்போகிறது என்பதையும் கிருஷ்ணசாமியின் கேமரா காட்சி உணர்த்திச் செல்வது பிரமாதம். மகனைத் தவறவிட்ட நாயகன் ஷாம் ஆந்திரம், மும்பை, போபால், கொல்கத்தா என சுற்றித்திரிய, நாயகி பூனம் கெளர் தம் வசனங்களில் அனுதாபத்தை அள்ளிக் கொடுக்கிறார். இசை அமைப்பாளர் ஸ்ரீகாந்த் தேவா குத்துப் பாட்டுக்கு மட்டுமல்ல; நல்ல கதை அம்சப் படத்துக்கும் ஜீவனுள்ள இசையைத் தர முடியும் என நிரூபித்துள்ளார். படத்தில் குழந்தை கடத்தல் விஷயம் மட்டுமே போதுமா? நல்ல தரமான படம்தான். ஆனால் தியேட்டரில் உட்கார்ந்து பார்க்க சுவாரஸ்யம் முக்கியமாச்சே! படத்தில் ‘மகாநதி’ படச் சாயலும் டாகுமென்டரி படச்சாயலும் இருப்பது தவிர்க்க முடியவில்லையே.6 மெழுகுவர்த்திகள் - சூரிய பிரகாசம்.


Ananda Vikatan - 20 May 2020 - இருளில் ஒளியாவோம், இருவரும் விழியாவோம்!|The moving story ofaVisually challenged couple - Vikatan - சந்தோஷத்தில் பூரிக்கும் ஷோபனாவின் கரங்களைப் பற்றியபடி பேசும் மகேந்திரன்... பி.ஏ (ஆங்கிலம்) சேர்ந்தபோது எனக்கு ஆங்கிலம் சரியா தெரியாது. சக மாணவர்கள் ஆவலோடு நாவல்கள் படிக்க ஆரம்பிச்சப்போ, நான் அடிப்படை கிராமர்ல இருந்து ஆங்கிலம் கத்துக்கிட்டேன். ரொம்பவே சிரமப்பட்டாலும், தனிப்பட்ட முயற்சியால் நல்லா படிச்சு கோல்டு மெடலுடன் படிப்பை முடிச்சேன். அடுத்தடுத்து எம்.ஏ, எம்.பில் முடிச்சுட்டு, பாண்டிச்சேரி யூனிவர்சிட்டியில பிஹெச்.டி ஆரம்பிச்சேன். அடிப்படைத் தேவைகளுக்குத் தவிர, படிப்பு, எக்ஸாம் உள்ளிட்ட எந்தத் தேவைக்கும் வீட்டில் பணம் கிடைக்கலை. ஸ்பான்ஸர் மூலமாகவே படிச்சேன். நல்ல டிரஸ்கூட இல்லாம தவிச்ச காலங்கள் அதிகம். நெட் தேர்விலும் தேர்வாகியிருந்தேன். எங்க காதல் கைகூடியதுடன் எனக்கு வேலையும் கிடைச்சுது” - வெட்கத்தில் மகேந்திரனின் முகம் சிவக்க, அதே உற்சாக உத்வேகத்துடன் தொடங்குகிறார் ஷோபனா. “ஒருமுறை வடபழனி முருகன் கோயில்ல சாமி குடும்பிட்டு வெளிய வந்தோம். கனமழை பெய்து வழிநெடுக முழங்கால் அளவுக்கு மழைநீர். இதமான காற்று வீச, நான் இவங்க கையைப் பிடிச்சுப் பேசிக்கிட்டே பஸ் ஸ்டாப்புக்கு நடந்து போயிட்டிருந்தோம். திடீர்னு என்னை அறியாம ஷோபனாகிட்ட புரபோஸ் செய்தேன். ஷோபனாவுக்கும் விருப்பம்தான். ஆனா, என் வீட்டுல எதிர்ப்பு வருமோன்னு பயந்தாங்க. மூணு மாதத்துக்குப் பிறகுதான் காதலை வெளிப்படுத்தினாங்க. ரெண்டு வீட்டுக்கும் தெரியாம மூணு வருஷம் காதலிச்சோம். என் எல்லா உணர்வுகளையும் நான் சொல்லாமலேயே இவர் புரிஞ்சுப்பார். ‘என்னோட ஒரே நம்பிக்கை நீதான்’னு அடிக்கடி சொல்வார். அதற்கு என் வாழ்நாள் முழுக்க உண்மையுடன் இருக்கவே ஆசைப்படுறேன். நல்லா கவிதை எழுதுவார். என்னை மையப்படுத்தித்தான் அதிகம் எழுதுவார். கல்யாணம் ஆனதிலிருந்து எனக்கான எல்லாத் தேவைகளையும் இவர் சம்பளத்துலதான் வாங்கிக்கொடுப்பார். எனக்குத் தெரியாம பணம் சேர்த்துவெச்சு திடீர்னு ஒருநாள் வாங்கிக்கொடுத்த நகைகள்தாம் இவையெல்லாம்...” - சந்தோஷத்தில் பூரிக்கும் ஷோபனாவின் கரங்களைப் பற்றியபடி பேசும் மகேந்திரன்... “எங்க ரெண்டு பேர் படிப்புக்கும் பலர் உதவிசெய்திருக்காங்க. அதேபோல இந்தச் சமுதாயத்துக்குக் கைம்மாறு செய்யவேண்டிய பொறுப்பும் எங்களுக்கு இருக்கு. 15 ஏழை மாணவர்களின் படிப்புச் செலவுகளை ஏத்துக்கிட்டோம்” - மாலைப்பொழுதின் இருளை மறைத்து வீட்டில் பரவசத்தையும் பிரகாசத்தையும் உண்டாக்கின, இவர்களின் நிறைவான ஒற்றைச் சிரிப்பு!


*சூடான தவாவில் போடவும்.மேலே லேசாக உருண்டைகள் வரும் போது உடனே திருப்பி நெய் தடவவும்.


விருதுக்கு நன்றி சிங்கக்குட்டி,


கீழை இளையவன்: கீழக்கரை ரோட்டரி கிளப் சார்பாக நடை பெற்ற 'சமய நல்லிணக்க' இஃப்தார் விருந்து நிகழ்ச்சி - இந்து, முஸ்லீம், கிறித்துவ சமூகத்தினர் திரளாக பங்கேற்பு ! ரமலான் ஸ்பெசல் (பகுதி - 16) கீழக்கரை ரோட்டரி கிளப் சார்பாக நடை பெற்ற 'சமய நல்லிணக்க' இஃப்தார் விருந்து நிகழ்ச்சி - இந்து, முஸ்லீம், கிறித்துவ சமூகத்தினர் திரளாக பங்கேற்பு ! ரமலான் ஸ்பெசல் (பகுதி - 16) கீழக்கரை நகரில் இதுவரை நடைபெறாத வகையில் இந்து, முஸ்லீம், கிறித்துவ சமூகத்தினர் பங்கேற்ற நோன்பு திறக்கும் இஃப்தார் நிகழ்ச்சி, கீழக்கரை ரோட்டரி சங்கம் சார்பாக, நேற்று மாலை 6.30 மணியளவில் கண்ணாடி வாப்பா திருமண மண்டபத்தில் சிறப்பாக நடை பெற்றது. இந்நிகழ்ச்சியில் சிறப்பு விருந்தினர்களாக, இராமநாதபுரம் தாயுமான சுவாமி தபோவனம் அங்கத்தினர் பிரம்மாச்சாரி ராம்குமார், கீழக்கரை C.S.I.சர்ச் பாதிரியார் தேவதாஸ் ராஜன் பாபு, வடக்குத் தெரு மஸ்ஜிதுல் மன்பயீ கதீப். மௌலவி.சாகுல் ஹமீது தாவூதி ஆகியோர்கள் கலந்து கொண்டு 'சமய நல்லிணக்கம் - ஒற்றுமை' குறித்து சிறப்புரையாற்றினர். நிகழ்ச்சியின் இறுதியில் சமய நல்லிணக்கத்தை வலியுறுத்தி, ஹமீதியா மெட்ரிக் பள்ளி மாணவர்கள் பங்கேற்ற கலை நிகழ்ச்சி நடை பெற்றது. இந்த நிகழ்வில் முன்னாள் ரோட்டரி சங்க தலைவர். ஆசாத் ஹமீத், ரோட்டரியன் நூர் ஆப்டிகல்ஸ் ஹசன், மாவட்ட நிர்வாகி, டாக்டர்.சின்னத்துரை அப்துல்லாஹ், துணை ஆளுநர்.ரோட்டரியன். முருகேசன், ரோட்டரியன். சதக்கத்துல்லாஹ் உள்ளிட்ட ரோட்டரி சங்க நிர்வாகிகளும், முஹம்மது சதக் பாலிடெக்னிக் முதல்வர். அலாவுதீன், சீதக்காதி அறக்கட்டளை நிர்வாகி உமர் ஆகியோர்களும், சமய நல்லிணக்க ஆர்வலர்கள், வர்த்தக பெருமக்கள், நகர் முக்கியஸ்தர்கள், இஸ்லாமிய அமைப்புகளைச் சார்ந்த பொறுப்பாளர்கள் மற்றும் மாற்று சமய முக்கியஸ்தர்கள் பொதுமக்கள் திரளாக கலந்து கொண்டனர். இந்த நிகழ்ச்சி ஏற்பாடுகளை ரோட்டரி சங்க தலைவர் டாக்டர்.செய்யது ராசிக்தீன் மற்றும் செயலாளர். சுப்ரமணியன் சிறப்பாக செய்து இருந்தனர். படங்கள் உதவி : சங்கர் ஸ்டூடியோ Sulaiman Ibrahim, சின்னக்கடை நண்பர்கள், Siddique Siva and 37 others like this. Sheak Meeran அருமை Yesterday at 3:33am · Unlike · 4 கீழை ரோஜா நல்ல நிகழ்ச்சி. இது போன்ற மத நல்லிணக்க இப்தார் நிகழ்ச்சிகளை, எல்லா ஊர்களிலும் உள்ள பொது அமைப்புகள் நடத்த வேண்டும். Yesterday at 3:40am · Unlike · 7 கீழக்கரை 'புதிய ஒற்றுமை' இன்றைய உலகில் சமூகங்களுக்கிடையில், மதங்களுக்கு மத்தியில் ஒற்றுமையும், சகிப்புத்தன்மையும் குறைந்து வேற்றுமையும், சண்டை சச்சரவுகளும் மேலோங்குவதை காணுகிறோம். எல்லா மதங்களுமே நல்ல பண்புகளையும், வேற்றுமையில் ஒற்றுமையையும், அமைதியான முறையில் வாழும் சூழ் நிலையையுமே போதிக்கிறது. ஆனால் மதத்தின் பெயரில் அமைதியின்மையையும், குழப்பங்களையும் மத வெறியர்கள் உருவாக்குகிறார்கள். இந்நிலையில் மத நல்லிணக்கம் மூலமே மனிதகுல ஒற்றுமை சாத்தியம் என்ற அடிப்படையில், இது போன்ற இப்தார் நிகழ்ச்சிகள் வரவேற்கத்தக்கது மத நல்லிணக்கம், மாற்று மதத்தவர்களையும் மதிக்கும் அழகிய பண்புகளைப் பற்றி அல்குர்ஆணின் போதனைகள் அமைந்திருக்க காணலாம். இறுதித்தூதர் நபிகள் நாயகம் (ஸல் ) அவர்கள் மதினாவில் பல இன மக்களுக்கிடையில் நல்லுறவு, நல்லிணக்கத்தோடு வாழ்ந்து எல்லோரும் அமைதியோடும், சுபிட்சமாகவும் வாழ்ந்திட மத நல்லிணக்கத்தை வலியுறுத்திய சரித்திரச்சான்றுகள் ஏராளம் இருக்கிறது. எனவே தான்.. இது போன்ற சமய நல்லிணக்க நிகழ்ச்சிகளை அதிகமதிகம் நடாத்தி, சமய வேறுபாடின்றி சகோதரர்களாக வாழும் நம்மை துண்டாட நினைக்கும் கயவர்கள் கூட்டத்தின் முகத்தில் கரியை பூச வேண்டும். இந்த நல்ல நிகழ்ச்சியை ஏற்பாடு செய்தமைக்கான கூலியை, ரோட்டரி சங்க உறுப்பினர்கள் அனைவருக்கும் வல்ல நாயன் அல்லாஹ் எவ்வித குறைவுமின்றி தந்தருள்வானாக.. ஆமீன் அமீன் யாரப்பில் ஆலமீன்.. Abdul Kader Superp Keelakarai Ali Batcha கீழக்கரை சரித்திர சுவடியில் பதிய வேண்டிய சிறப்பு மிக்க நிகழ்ச்சி சின்னக்கடை நண்பர்கள் Good news to all. This kind of programes are often conducing in each and every cities and towns all over India. it will help to build humanity, brotherhood Posted by கீழை இளையவன் at 15:23 கீழக்கரை அலி பாட்சா 5 August 2013 at 21:50 கீழக்கரை வரலாற்று சுவடியில் பதிய வேண்டிய சிறப்பு மிக்க நிகழ்ச்சி


text: தமயந்தி | முழு மஹாபாரதம் clone demo Showing posts with label தமயந்தி. Show all posts வணிகர்களைத் தாக்கிய யானைக் கூட்டம் - வனபர்வம் பகுதி 65அ Herd of elephants attaked the merchants | Vana Parva - Section 65a | Mahabharata In Tamil தமயந்தி சேதி நாட்டுக்குச் செல்லும் வணிகர்கள் கூட்டத்தோடு நளனைக் காணும் ஆவலில் செல்வது; ஒரு தடாகத்தைக் கண்டு அந்த வணிகர் கூட்டம் அங்கே தங்குவது; இரவில் உறங்கிக் கொண்டிருந்த போது ஒரு பெரும் யானைக் கூட்டம் வணிகர்களைத் தாக்கியது... பிருகதஸ்வர் சொன்னார், "கவிகைகள் தலைவனின் வார்த்தைகளைக் கேட்ட குற்றமற்ற அங்கங்கள் கொண்ட தமயந்தி, தனது தலைவனை {நளனைக்} காணும் ஆவலில் அந்தக் கவிகைகளுடன் சேர்ந்து முன்னேறினாள். இப்படியே பல நாட்கள் சென்ற போது அந்த வணிகர்கள், அந்தப் பயங்கரமான அடர்த்தியான கானகத்தின் நடுவே தாமரை மணம் கமழும் பெரிய தடாகத்தைக் கண்டனர். அது புற்கள் நிறைந்தும், விறகு, கனிகள் மற்றும் மலர்கள் நிறைந்தும், மிக அழகாகவும், காண்பதற்கு மிக இனிமையாகவும் இருந்தது. அதில் பல வகைப்பட்ட நீர்க்கோழிகளும், பறவைகளும் வசித்தன. அதில் விழுந்து கொண்டிருந்த நீர் சுத்தமானதாகவும் இனிமையானதாகவும் இருந்தது. மொத்தத்தில் அந்த இடம் முழுவதும் இதயத்தைக் கவர்வதாக இருந்தது. கவிகைகளில் வந்த அந்தக் கூட்டம் மிகவும் களைத்திருந்ததால், அங்கேயே தங்குவதென முடிவெடுத்தது. அவர்களது தலைவனின் அனுமதியைப் பெற்று, அந்த அழகிய கானகத்தில் ஓய்வெடுத்துக் கொண்டனர். அந்தப் பெரும் கூட்டம் மாலைப் பொழுதிலும் அங்கேயே தங்கினர். நடு இரவில் எல்லாம் அடங்கி அமைதி அடைந்த போது, களைப்பாக இருந்த அந்தக் கூட்டத்தினர் அனைவரும் தூங்கினர். அப்போது மதப்பெருக்கால் கலங்கிய ஒரு யானைக்கூட்டம் அந்தத் தடாகத்தில் நீர் அருந்த வந்து, அங்கிருந்த கூட்டத்தையும் அவர்களுக்குச் சொந்தமான எண்ணிலடங்கா யானைகளையும் கண்டது. மனிதர்களால் பழக்கப்பட்ட அந்த யானைகளைக் கண்ட காட்டு யானைகள் கோபம் கொண்டு மதம் பெருகி கோபத்தோடும் அவற்றைக் கொல்லும் நோக்கத்தோடும் நாட்டு யானைகளை நோக்கி விரைந்தன. மலை முகடுகளில் இருந்து பெயர்ந்த சிகரங்கள் சமவெளியை நோக்கி விரைவது போல விரைந்த அந்த யானைகளின் சக்தி தாங்க முடியாததாக இருந்தது. அந்தத் தாமரைக்குளத்தைச் சுற்றி இருந்த பாதைகளையெல்லாம் அடைத்துக்கொண்டு கவிகைகளில் வந்தக் கூட்டத்தினர் உறங்கிக் கொண்டிருந்தனர். விரைந்து வந்த யானைகள் காட்டுப் பாதைகள் அடைக்கப்பட்டிருப்பதைக் கண்டன. திடீரென அந்த யானைகள் அனைத்தும் தரையில் உணர்வற்றுக் கிடந்த மனிதர்களை நசுக்க ஆரம்பித்தன. "ஓ" "ஐயோ" என்று கதறிய உறக்கத்தால் குருடான அந்த வணிகர்கள், ஆபத்திலிருந்து தப்பிப்பதற்காக பிணங்களையும், புதர்களையும் புகலிடமாகக் கொண்டனர். சிலர் தந்தங்களாலும், சிலர் துதிக்கைகளாலும், சிலர் அந்த யானைகளின் கால்களாலும் கொல்லப்பட்டனர். எண்ணிலடங்கா ஒட்டகங்களும், குதிரைகளும் கொல்லப்பட்டன, நடந்து வந்த மனிதக் கூட்டம் பயத்தால் ஓடி ஒருவரை ஒருவர் {மிதித்து} கொன்றனர். உரக்க கதறிய அவர்களில் சிலர் தரையில் விழுந்தனர். சிலர் பயத்தால் மரங்களில் ஏறினர், சிலர் சமமற்ற தரையில் விழுந்தனர். ஓ மன்னா {யுதிஷ்டிரா}, இப்படி யானைக் கூட்டத்தால் தாக்கப்பட்ட அந்த விபத்தால் அந்தப் பெரும் கூட்டம் பெரிய இழப்பைச் சந்தித்தது. அங்கே எழுந்த பயங்கரமான கதறல் மூன்று உலகங்களையும் பயமுறுத்தியது. "அதோ பார், பெரும் நெருப்பு", "காப்பாற்றுங்கள்!" "விரைவாக ஓடுங்கள்", "ஏன் ஓடுகிறீர்கள்?". "குவியலில் இருந்து ரத்தினங்கள் விழுகின்றன, எடுங்கள்", "இந்த செல்வம் அனைத்தும் அற்பமாய் போகிறதே", "நான் பொய் சொல்ல மாட்டேன்", "ஓ கவனம் கலைந்தவனே, நான் மறுபடியும் சொல்கிறேன், எனது வார்த்தைகளை நினைத்துப் பார்" இப்படிப்பட்ட கூக்குரல்களுடன் அவர்கள் பயத்தில் ஓடிக் கொண்டிருந்தனர். தமயந்தி பயத்துடனும் துயரத்துடனும் விழித்து அங்கு நடைபெற்றுக் கொண்டிருந்த உயிரிழப்புகளைக் கண்டாள். எதிர்பாராமல் நடைபெற்றதும், மூவுலகங்களின் பயத்தைத் தூண்டுவதுமான அந்தப் படுகொலைகளைக் கண்டு, தாமரை இதழ் கண்களைக் கொண்ட அந்த மங்கை {தமயந்தி}, பயத்தால் கடுமையடைந்து, கிட்டத்தட்ட மூச்சை நிறுத்தியபடி விழித்தாள். அந்தக் கூட்டத்தில் அடிபடாமல் தப்பியவர்கள் ஒருவரை ஒருவர் சந்தித்து, தங்களுக்குள், "இந்த நிலை நமக்கு ஏற்பட, நாம் என்ன செய்தோம்? நிச்சயமாக, நாம் சிறப்புமிக்க மணிபத்திரர்களை வணங்கத் தவறிவிட்டோம். அதே போல மேன்மையான அருள் நிறைந்த யக்ஷமன்னன் வைஸ்ரவணனையும் {குபேரனையும்} வணங்கவில்லை. அந்தத் தெய்வங்களை வணங்காததால் தான் நமக்கு இந்தப் பேரிடர் சம்பவித்தது. நாம் அவர்களுக்குத் தக்க மரியாதை வழங்கவில்லை. ஒருவேளை, நாம் சில பறவைகளைக் கண்டோமே அதனால் இது நிகழ்ந்ததா? நமக்கு நட்சத்திர பலன் நன்மையாய் இல்லை. வேறு எந்தக் காரணத்தால் நமக்கு இந்தப் பேரிடர் சம்பவித்தது?" என்று கேட்டுக் கொண்டனர். செல்வங்களையும் உறவினர்களையும் இழந்த வேறு சிலர், "நமது பெரும் கவிகைகளுடன் வந்தாளே ஒரு பைத்தியக்காரி {தமயந்தி}, அவள் மானுடப்பிறவி போலவே இல்லை. அவள் வித்தியாசமாக இருக்கிறாள். அவளின் காரணமாகவே இந்தப் பயங்கர மாயை நடந்தேறியுள்ளது. இது ஏற்கனவே திட்டமிடப் பட்டதாகத்தான் இருக்கும். அவள் {தமயந்தி} நிச்சயமாக ராட்சசியோ அல்லது யக்ஷப் பெண்ணோ அல்லது பிசாசாகவோதான் இருப்பாள். இந்த தீமைகள் அனைத்தும் அவள் வேலைதான். இதில் சந்தேகமென்ன? வணிகர்களை அழித்தவளும், எண்ணிலடங்கா துயரங்களைக் கொடுத்தவளுமான அந்தத் தீயவளை மறுபடியும் கண்டால், நமக்குத் தீங்கைச் செய்த அவளை, கற்களாலும், புழுதியாலும், புற்களாலும், மரத்தாலும், கைமுஷ்டிகளாலும் அடித்துக் கொல்ல வேண்டும்" என்றனர். அந்த வணிகர்களின் பயங்கர வார்த்தைகளைக் கேட்ட தமயந்தி, பயத்தாலும், வெட்கத்தாலும், துயராலும், இதன்காரணமாக நமக்குத் தீமை வருமோ என்று எண்ணியும் காட்டுக்குள் ஓடினாள். தன்னைத் தானே நிந்தித்துக் கொண்ட அவள், "ஐயோ, கடவுள் என்னிடம் கொண்டுள்ள கோபம் அதிகமாகவும் கடுமையாகவும் இருக்கிறதே. எனது வழியில் அமைதி ஏற்படவில்லையே. எந்தத் தீச்செயலால் இந்த நிகழ்ச்சி நடந்தது? நினைவாலோ, சொல்லாலோ, செயலாலோ நான் யாருக்கும் சிறு தீமை செய்ததாகவும் எனக்கு நினைவில்லையே. எனது எந்த செயலால் இந்தச் சம்பவம் நடந்தது? நிச்சயமாக, முற்பிறவியில் நான் செய்த பெரும்பாவங்களுக்காகவே நான் இந்தப் பேரிடரில் மூழ்கியுள்ளேன். எனது கணவரின் {நளனின்} நாடு பறிபோனது. தனது உறவினரிடமே அவர் {எனது கணவர்} தோல்வியுற்றார். தலைவன், மகன், மகள் ஆகியோரைப் பிரிந்து, பாதுகாப்பற்ற நிலையில் இரைதேடும் விலங்குகள் நிறைந்த இந்தக் கானகத்தில் இருக்கிறேன்." என்று சொல்லிக் கொண்டாள் {தமயந்தி}. ஓ மன்னா {யுதிஷ்டிரா}, அடுத்த நாள், அந்தக் கூட்டத்தில் எஞ்சிய வணிகர்கள், இறந்து போன தங்கள் சகோதரர்கள், தந்தைகள், மகன்கள், நண்பர்கள் ஆகியோருக்காக வருந்தி அழுது, பிறகு அந்த இடத்தை விட்டுச் சென்றனர். வகை தமயந்தி, நளோபாக்யான பர்வம், வன பர்வம் மாயத்துறவிகளின் தீர்க்கதரிசனம் - வனபர்வம் பகுதி 64இ Damayanti met some ascetics | Vana Parva - Section 64c | Mahabharata In Tamil ஆசிரமத்தை அடைந்த தமயந்தி, அங்கு வசித்த முனிவர்களிடம் நலன் விசாரித்தல்; அவள் வந்த காரணத்தை முனிவர்கள் கேட்டல்; தமயந்தி தனது கணவனைக் குறித்து சொல்லுதல்; முனிவர்கள் தீர்க்கதரிசனமாக சில சங்கதிகளைச் சொல்வது... அந்தக் கானகத்தில் வாழ்ந்து கொண்டிருந்த துறவிகள், தமயந்தியிடம், "நல்வரவு!" என்று சொன்னார்கள். பிறகு அந்தத் துறவிகள் அவளுக்கு உரிய மரியாதை செலுத்தி, "அமர்ந்து கொள். நாங்கள் உனக்கு என்ன செய்ய வேண்டும் என்று சொல்" என்று கேட்டனர். அதற்கு அந்த பெண்களில் சிறந்தவள் {தமயந்தி}, "பாவமற்றவர்களே, சிறந்த அருள் பெற்ற துறவிகளே, உங்கள் தவங்களும், வேள்வி நெருப்பும், அறச்சடங்குகளும், உங்கள் வகைக்குண்டான கடமைகளும் நன்றாக நடைபெறுகிறதா?" என்று கேட்டாள் {தமயந்தி}. அதற்கு அவர்கள், "ஓ அழகான சிறப்புமிக்க பெண்மணியே, {மேற்கண்ட} எல்லாவிதத்திலும் செழிப்புடனே இருக்கிறோம். ஆனால், ஓ குற்றமற்ற அங்கங்கள் கொண்டவளே, நீ யார் என்பதையும், எதைத் தேடிக் கொண்டிருக்கிறாய் என்பதையும் எங்களுக்குச் சொல். உனது அழகான உருவத்தையும், பிரகாசமான காந்தியையும் கண்டு நாங்கள் மலைக்கிறோம். உற்சாகம் கொள். துயரப்படாதே. ஓ பழியற்றவளே, அருளப்பட்டவளே, நீ இந்தக் கானகத்தின் தேவதையா? அல்லது இந்த மலையின் தேவதையா? அல்லது இந்த நதியின் தேவதையா? என்பதை எங்களுக்குச் சொல்" என்றனர். தமயந்தி அந்தத் துறவிகளிடம், "ஓ அந்தணர்களே, நான் இந்த கானகத்துக்கோ, மலைக்கோ, ஓடைக்கோ தேவதையல்ல. ஓ துறவுச்செல்வம் பெற்ற முனிவர்களே, நான் மானுடப்பிறவி என்பதை அறிந்து கொள்ளுங்கள். நான் எனது வரலாற்றை விவரமாகச் சொல்கிறேன். நீங்கள் கேளுங்கள். பீமன் என்ற பெயர் கொண்டு விதரப்ப்பத்தை ஆளும் பெரும் பலம்வாய்ந்த ஆட்சியாளராக ஒரு மன்னர் இருக்கிறார். ஓ மறுபிறப்பாளர்களில் {அந்தணர்களில்} முதன்மையானவர்களே, நான் அவரது மகள் என்பதை அறிந்து கொள்ளுங்கள். பெரும் புகழ்வாய்ந்தவரும், வீரரும், போர்க்களத்தில் எப்போதும் வெற்றி பெறுபவரும், கற்றவரும், நிஷாதர்களின் ஞானமுள்ள ஆட்சியாளருமான நளன் என்ற பெயர் கொண்டவரே எனது கணவர். தேவர்களை வழிபடுவதில் ஈடுபட்டு, இரு பிறப்பாளர்களுக்கு {அந்தணர்களுக்குத்} தன்னை அர்ப்பணித்து, நிஷாதர்களின் குல வழியைக் காத்து, பெரும் சக்தியுடனும், பெரும் பலத்துடனும், உண்மையுடன், அனைத்துக் கடமைகளையும் அறிந்தும், சத்தியத்தில் தடுமாற்றமில்லாமலும், எதிரிகளை வீழ்த்தியும், தேவர்களுக்கு சேவை செய்தும், எதிரியின் நகரங்களை வென்றும், அருள் நிறைந்தும் இருக்கும் நளன் என்ற பெயர் கொண்ட அந்த மன்னர்களில் முதன்மையானவர் தேவர்களின் தலைவனது பிரகாசத்துக்கு ஈடானவராவார். அந்த எதிரிகளை அழிக்கும், அகன்ற கண்களுடைய, முழு நிலவின் நிறத்தில் இருப்பவரே {நளரே} எனது கணவர். அவர் {நளர்} பெரும் வேள்விகளைச் செய்தார். அவர் வேதங்களையும் அதன் கிளைகளையும் கற்றவர், போர்க்களத்தில் எதிரிகளை அழிப்பவர், பிரகாசத்தில் சூரியனையும் சந்திரனையும் போன்றவர். உண்மைக்கும் அறத்திற்கும் தன்னை அர்ப்பணித்திருந்த அந்த மன்னர் {நளர்}, சூதாட்டத்தில் நிபுணத்துவம் பெற்ற குறுகிய மனம் படைத்த ஏமாற்றுக்கார மனிதர்களால் பகடை விளையாட அழைக்கப்பட்டு, செல்வத்தையும் நாட்டையும் இழந்தார். மன்னர்களில் காளையான அவரது மனைவியே நான் என்றும் எனது பெயர் தமயந்தி என்றும், (தொலைந்து போன) எனது தலைவனைக் {நளரை} கவலையுடன் தேடிவருகிறேன் என்றும் அறிந்து கொள்ளுங்கள். இதயத்தின் சோகத்தால், போரில் நிபுணத்துவம் வாய்ந்த, உயர் ஆன்மா கொண்ட, ஆயுதங்களை நன்கு பயன்படுத்தத் தெரிந்த எனது கணவர் நளரைத் தேடுவதற்காக கானகங்களையும், மலைகளையும், ஏரிகளையும், நதிகளையும், குளங்களையும், காடுகளையும் சுற்றி வருகிறேன். அந்த நிஷாதர்களின் தலைவரான மன்னன் நளர், உங்களுக்குச் சொந்தமான இந்த காண்பதற்கினிய துறவியில்லத்திற்கு வந்தாரா? ஓ அந்தணர்களே, புலிகளாலும் மற்ற விலங்குகளாலும் முற்றுகையிடப்படும் பயங்கரம் நிறைந்த இந்தக் காட்டின் வழியே அவருக்காகவே வந்தேன். இன்றும் சில பகல் மற்றும் இரவுகளுக்குள் நான் மன்னன் நளரைக் காணவில்லையென்றில், நான் எனது உடலைக் கைவிட்டு எனக்கு நன்மையைத் தேடிக் கொள்வேன். அந்த மனிதர்களில் காளை இல்லாத இந்த எனது வாழ்வு எதற்குப் பயன்படும்? எனது கணவரின் காரியமாக துன்பத்துடன் நான் வாழ்வது எவ்வாறு?" என்றாள். கதியற்று அந்தக் கானகத்தில் அழுது கொண்டிருந்த பீமனின் மகளான தமயந்தியிடம், அந்த உண்மை பேசும் துறவிகள், "ஓ அருளப்பட்டவளே, ஓ அழகானவளே, வருங்காலம் உனக்கு மகிழ்ச்சியைக் கொண்டுவரும் என்பதை எங்கள் தவச்சக்தியால் நாங்கள் பார்க்கிறோம். நீ விரைவில் அந்த நைஷாதனைக் காண்பாய். ஓ பீமனின் மகளே, நீ நிஷாதர்களின் தலைவனும், எதிரிகளைக் கொல்பவனும், அறம்சார்ந்தவர்களில் முதன்மையானவனுமான நளன் துன்பங்களில் இருந்து விடுதலையடைவதை நீ காண்பாய். ஓ அருளப்பட்ட மங்கையே, உனது தலைவனான மன்னன் {நளன்}, அனைத்து பாவங்களில் இருந்தும் விடுபட்டு அனைத்து வகையான ரத்தினங்களையும் அணிந்து, எதிரிகளைத் தண்டித்து, எதிரிகளின் இதயத்தில் பயங்கரத்தை உணரச் செய்து, நண்பர்களின் இதயங்களுக்கு மகிழ்ச்சியை உண்டாக்கி, அனைத்து அருளாலும் முடிச்சூடப்பட்டு அதே நகரத்தை ஆள்வதை நீ காண்பாய்" என்றனர். நளனின் அன்புக்குரிய ராணியான அந்த {விதரப்ப்ப நாட்டு} இளவரசியிடம் இப்படிப் பேசிய அந்த துறவிகள், அவர்களது புனிதமான நெருப்புகளுடனும், ஆசிரமத்துடனும் அவள் {தமயந்தி} பார்த்துக் கொண்டிருக்கும்போதே மறைந்து போனார்கள். அந்தப் பெரும் அற்புதத்தைக் கண்ட மன்னன் வீரசேனின் மருமகளான குறையற்ற அங்கங்கள் கொண்ட தமயந்தி ஆச்சரியத்தில் மூழ்கினாள். அவள் தனக்குத் தானே, "நான் கண்டது கனவா? என்ன நிகழ்வு இப்போது நடந்தது? அந்தத் துறவிகள் அனைவரும் எங்கே? அந்த ஆசிரமம் எங்கே? மேலும், புனிதமான நீருடன் காண்பதற்கு இனிய பல வகையான கோழிகளின் {அல்லது வளர்ப்புப் பறவைகளின் என்றும் கொள்ளலாம்} ஓய்விடமாக இருந்த அந்த ஆறு எங்கே? பூக்களுடனும், கனிகளுடனும் இருந்த அந்த அழகிய மரங்கள் எங்கே" என்று நினைத்தாள் {தமயந்தி}. மலையிடம் பேசிய தமயந்தி - வனபர்வம் பகுதி 64ஆ Damayanti's speech unto a mountain | Vana Parva - Section 64b | Mahabharata In Tamil தமயந்தி நளன் குறித்து மலையிடம் புலம்புவது; பிறகு மூன்று நாட்கள் நடந்து ஒரு ஆசிரமத்தை அடைந்து துறவிகளைக் காண்பது... அழுது கொண்டிருந்த தமயந்தி, மலையை நோக்கி, "இந்தக் கானகத்தில் எனது புலம்பலைக்கேட்டுக்கொண்டிருக்கும் மலைகளின் அரசனிடம் கேட்கிறேன், கடலை நோக்கி ஓடும் சுத்தமான நீர் கொண்ட பல நதிகளை கிரீடமாக அணிந்து, உயர்ந்த புனிதமான மலைகளையும், சொர்க்கத்தை முத்தமிடும் பல வண்ண அழகிய சிகரங்களையும், பல தரப்பட்ட தாதுகளும், பல தரப்பட்ட மன்னர்களின் ரத்தினங்களாலும் நிறைந்து இந்த அகன்ற கானகத்தின் பதாகை {Banner} போல இருக்கும் இந்த மலையிடம் கேட்கிறேன். சிங்கங்களாலும், புலிகளாலும், யானைகளாலும், காட்டுப்பன்றிகளாலும், மான்களாலும், எல்லாப்புறமும் (இன்னிசையை) எதிரொலிக்கும் பல வகை பறவைகளாலும், கின்குசம் {பலாசு}, அசோகம், வாகுலம் {மகிழம்}, புன்னகம் {புன்னை}, பூத்திருக்கும் கர்ணிகரம் {கோங்கு மரம்}, தவம், பிலாக்ஷம், போன்ற மரங்களாலும் நிறைந்து, நீர்க்கோழிகளால் மொய்க்கப்படும் நீரோடைகளையும், முகடுகளையும், உச்சிகளையும் கொண்டிருக்கும் புனிதமானவனே {மலையே}, ஓ மலைகளில் சிறந்தவனே, ஓ அற்புதக் காட்சி தருபவனே, ஓ கொண்டாடப்படுபவனே உன்னிடம் கேட்கிறேன். ஓ மங்களகரமானவனே {மலையே}, ஓ பூமியின் தூணே, நான் உன்னை வணங்குகிறேன். உன்னை அணுகும் நான், உன்னை வணங்குகிறேன். ஒரு மன்னனின் {பீமனின்} மகளென்றும், ஒரு மன்னனின் {வீரசேனனின்} மருமகள் என்றும், ஒரு மன்னனின் {நளனின்} மனைவியென்றும், தமயந்தி என்ற பெயர் கொண்டவள் என்று என்னை அறிந்து கொள். நால்வகை மனிதர்களையும் காத்து, விதரப்ப்பர்களை ஆளும் பூமியின் அதிபதியான பீமன் என்ற பெயர் கொண்டவரே எனது தந்தை. ராஜசுயம், அசுவமேதம் ஆகிய வேள்விகளைச் செய்து அந்தணர்களுக்கு நிறைந்த பரிசுகளைக் கொடுத்தவரே அந்த மன்னர்களில் சிறந்தவர் {பீமர்}, அழகான அகன்ற கண்களை உடையவரும், வேதங்களுக்குத் தன்னை அர்ப்பணித்தவருமான அவர் {பீமர்}, உண்மை பேச்சு கொண்டு, அப்பழுக்கற்ற குணம் கொண்டு, சூழ்ச்சியற்று, மென்மையானவராக, வலிமை நிறைந்து, பெரும் செல்வத்தைக் கொண்டு, அறநெறிகள் அறிந்து, தூய்மையாக இருந்து, அனைத்து எதிரிகளையும் வீழ்த்தி, விதரப்ப்ப நாட்டு குடிமக்களை காத்து வருகிறார் {பீமர்}. ஓ புனிதமானவனே {மலையே}, உன்னிடம் இப்படிவந்து நிற்கும் நான் அவரின் {பீமரின்} மகள் என்பதை அறிந்து கொள். மனிதர்களில் சிறந்த, நிஷாதர்களின் கொண்டாடப்படும் ஆட்சியாளர், உயர் புகழ் கொண்ட வீரசேனன் என்ற பெயர் கொண்டவரே எனது மாமனார். அந்த மன்னரின் மகனும், வீரரும், அழகரும், குழப்ப முடியாத ஆற்றல் கொண்டவரும், தனது தந்தையின் வழி வந்த நாட்டை ஆட்சி செய்பவரான நளன் என்ற பெயர் கொண்டவர். ஓ மலையே, அந்த எதிரிகளைக் கொல்பவரும், புண்ணியஸ்லோகா என்ற பெயராலும் அழைக்கப்படுபவரும், தங்க நிறம் கொண்டவரும், அந்தணர்களுக்குத் தன்னை அர்ப்பணித்தவரும், வேதங்களை அறிந்தவரும், நாநலம் மிக்க நீதிமானும், சோமத்தைப் பெருமடக்காகக் குடிப்பவரும், நெருப்பை வழிபடுபவருமாகிய அந்த மன்னர் {நளர்}, வேள்விகளைக் கொண்டாடுபவராவார். அவர் தாராளவாதியாகவும், போர்க்குணமுள்ளவராகவும், (குற்றவாளிகளைப்) போதுமான அளவு தண்டிப்பவராகவும் இருக்கிறார். நான் அவரின் {நளரின்} அப்பாவி மனைவி, அவரது ராணிகளில் தலைமையானவள் (the chief of his queens) [1], உனது முன்னிலையில் நிற்கிறேன். ஓ மலைகளில் சிறந்தவனே, செல்வத்தை இழந்து, கணவரையும் இழந்து, பாதுகாப்பற்று, துயரத்தால் பீடிக்கப்பட்டு, எனது கணவரைத் தேடி நான் இங்கு வந்திருக்கிறேன். [1] சம்ஸ்க்ருத மூலத்தில் ராணிகளில் தலைமையானவள் என்ற வார்த்தை இல்லை என்று விவாத மேடையில் நண்பர் தாமரை அவர்கள் விளக்கியிருக்கிறார். அந்தச் சுலோகத்தின் பொருள்: "மிக உயர்ந்தவரும், போர்க்குணமுள்ளவரும், உரைக்கப்பட்ட நீதி வழிகளிலே நடப்பவருமான அவருடைய {நளரின்} அதிர்ஷ்டமற்ற அப்பாவி மனைவி இங்கே வந்திருக்கிறேன். அனைத்தையும் இழந்து, கணவனால் கைவிடப்பட்டு, அனாதையாகிப் பாதுகாப்பற்று பாரதர்களில் காளையும், மனிதர்களில் சிறந்துவருமான அவரை நாலாபுறங்களிலும் அலைந்து திரிந்து தேடிக் கொண்டிருக்கிறேன்" என்றும் அவர் அங்கு விளக்கியிருக்கிறார். ஓ மலைகளில் முதன்மையானவனே, (வானத்தை நோக்கி) உயர்ந்த கோபுரங்கள் போன்ற நூறு சிகரங்கள் கொண்ட நீ, இந்தப் பயங்கரக் கானகத்தில் மன்னன் நளரைக் கண்டாயா? பெரும்பலம் வாய்ந்த யானையின் நடை கொண்ட, பெரும் புத்திகூர்மை கொண்ட, நீண்ட கரங்கள் கொண்ட, கடும் சக்தி கொண்ட, பராக்கிரமும், பொறுமையும், வீரமும், உயர்ந்த புகழும் கொண்ட நிஷாதர்களின் ஆட்சியாளரும் எனது கணவருமான சிறப்புவாய்ந்த நளரைக் கண்டாயா? ஓ மலைகளில் சிறந்தவனே, இப்படித் தனியாக துக்கப்பட்டு, துயரத்தில் மூழ்கிய என்னை, துயரத்தில் இருக்கும் உனது மகளாகக் கருதி, இன்று எனக்கு ஆறுதல் வார்த்தை சொல்லமாட்டாயா?" என்று புலம்பினாள். மீண்டும் அவள் {தமயந்தி}, "ஓ வீரரே {நளரே}, ஓ பராக்கிரமம் நிறைந்த போர்வீரரே, ஓ அனைத்துக் கடமைகளையும் அறிந்தவரே, ஓ உண்மைக்கு தன்னை அர்ப்பணித்துக் கொண்டவரே, ஓ பூமியின் தலைவா, நீர் இந்தக் கானகத்தில் இருந்தால், ஓ மன்னா {நளரே}, உம்மை என்னிடம் வெளிப்படுத்திக் கொள்ளும்" என்றும் "ஓ மென்மையான, மேகங்களைப் போன்ற ஆழ்ந்த, அமிர்தம் போன்ற இனிய குரலுடன் "விதரப்ப்பரின் மகளே" என்று தனித்துவமான உச்சரிப்புடன், வேதங்களின் இனிய நாதத்தைப் போன்று வளமையான பரிசுத்தமான வார்த்தைகளை இனி நான் என்று கேட்பேனோ? ஓ மன்னா {நளரே}, நான் பயந்திருக்கிறேன். ஓ அறம்சார்ந்தவரே, எனக்கு ஆறுதல் அளியும்" என்றாள் {தமயந்தி}. இப்படி மலைகளின் முதன்மையான மலையிடம் பேசிய தமயந்தி, பிறகு வடக்கு நோக்கி சென்றாள். இப்படியே மூன்று பகலும், மூன்று இரவும் நடந்த அந்தப் பெண்களில் சிறந்தவள், தேவலோகச் சோலை போன்று இருந்த துறவிகளின் ஒப்பற்ற ஒரு தவச்சோலையை அடைந்தாள். வசிஷ்டர், பிருகு, அத்ரி போன்ற கடும் உணவுக்கட்டுபாடு கொண்டவர்களும், மனங்களை முழுக்கட்டுப்பாட்டுக்குள் வைத்திருப்பவர்களும், புனிமானவர்களுமான துறவிகள் வசித்த ஒரு அழகிய ஆசிரமத்தைக் கண்டாள். அத்துறவிகளில் சிலர் நீரை மட்டுமே உண்டு வாழ்ந்தனர். சிலர் காற்றை மட்டுமே உண்டு வாழ்ந்தனர். சிலர் (உதிர்ந்த) இலைகளை மட்டுமே உண்டு வாழ்ந்தனர். அத்துறவிகள் அனைவரும் ஆசையைக் கடந்து, மேம்பட்ட அருளை அடைந்து, மரப்பட்டைகளையும், மான் தோல்களையும் ஆடையாக அணிந்து, உணர்வுகளைக் கட்டுப்படுத்தியவர்களாகவும் இருந்தனர். துறவிகள் வசித்த அந்தத் துறவில்லத்தைக் {ஆசிரமத்தைக்} கண்டும், அங்கே நிறைந்திருந்த மான் கூட்டம் மற்றும் குரங்களுகளைக் கண்டும் தமயந்தி மகிழ்ந்தாள். அழகான புருவங்களும், நீண்ட கூந்தலும், அழகான இடையும், பருத்த மார்பும், முகத்தை அலங்கரித்த அழகான பற்களும், கருத்த பெரிய அழகான கண்களும் கொண்ட அப்பாவியும் அருள்நிறைந்தவளுமான அந்தப் பெண்களில் சிறந்த தமயந்தி, பிரகாசத்துடனும் பெருமையுடனும் அந்த துறவில்லத்திற்குள் நுழைந்தாள். கடுந்தவங்கள் பயின்று முதிர்ந்த அந்த துறவிகளை வணங்கி, பணிவுடன் நின்றாள். புலியிடம் பேசிய தமயந்தி - வனபர்வம் பகுதி 64அ Damayanti's speech unto a tiger | Vana Parva - Section 64a | Mahabharata In Tamil வேடனை அழித்த தமயந்தி, நளனைத் தேடி காடு முழுவதும் அலைவது; நளனை நினைத்துப் புலம்புவது; புலியிடம் பேசுவது... பிருகதஸ்வர் தொடர்ந்தார், "தாமரை இதழ்களைப் போன்ற கண்களைக் கொண்ட தமயந்தி அந்த வேடனை அழித்த பிறகு, வெட்டுக்கிளிகளின் கீச்சொலிகளால் நிறைந்த அந்தத் தனிமையான பயங்கரக் காட்டில் தொடர்ந்து முன்னேறினாள். அந்தக் காடு, சிங்கங்களாலும், சிறுத்தைகளாலும், ருருக்களாலும் {மான்களாலும்}, புலிகளாலும், எருமைகளாலும், கரடிகளாலும் நிறைந்திருந்தது. அது பலவகையான பறவைகளாலும், பாதிப்படைந்த திருடர்களாலும், மிலேச்ச குடிகளாலும் மொய்க்கப்பட்டிருந்தது. அது சாலம் {ஆலமரமாக இருக்க வேண்டும்}, மூங்கில், தவம், அஸ்வதம் {அரசு}, திந்துகம், இங்குதை, கின்சுகம் {பலாசு}, அர்ஜுனம் {மருது}, நிம்வம் {அரிஷ்டம்}, தினிசை {ஸ்யந்தனம்}, சல்மலை {முள்ளிலவு}, ஜம்பு {நாவல்}, மா, லோத்ரம், கதேச்சு {கருங்காலி}, தேக்கு, பிரம்பு, பத்மகம், அமலாஹம் [Amalaha] {நெல்லி}, ப்லக்ஷம், கடம்பு, உதும்பரம் [Udumbara]{அத்தி}, பதரி [Vadari]{இலந்தை}, வில்வம், ஆலமரம், பிரியாளம், பனை, பேரீச்சம், ஹரிதகம் {கடுக்காய்}, விபிதகம் {தான்றி} ஆகிய மரங்களைக் கொண்டிருந்தது. பல பறவைகளால் இன்னிசையெழுப்பப்பட்டு, அற்புதமான காட்சிகளும், பல நதிகளும், ஏரிகளும், குளங்களும், பல்வகை பறவை மற்றும் விலங்குகளையும், பலவகைப்பட்ட தாதுக்களையும் கொண்ட பல மலைகளை விதரப்ப்ப இளவரசி {தமயந்தி} கண்டாள். அவள் எண்ணற்ற பாம்புகளையும், குட்டிச்சாத்தான்களையும், கடும் முகத்தோற்றம் கொண்ட ராட்சசர்களையும், தடாகங்களையும், குளங்களையும், சிறு குன்றுகளையும், சிற்றோடைகளையும், அழகான தோற்றம் கொண்ட நீரூற்றுகளையும் கண்டாள். அந்த விதரப்ப்ப இளவரசி {தமயந்தி}, எருமைக்கூட்டங்களை அங்கே கண்டாள். காட்டுப் பன்றிகளையும், கரடிகளையும், பல பாம்புகளையும் அந்தக் கானகத்தில் கண்டாள். அறம், புகழ், நற்பேறு, பொறுமை ஆகியவற்றால் பாதுகாப்பாக இருந்த தமயந்தி அந்தக் கானகத்தில் தனியாக நளனைத் தேடிக் கொண்டிருந்தாள். பீமனின் அரச மகள் {தமயந்தி}, தனது தலைவனின் பிரிவால் மட்டுமே துயருற்று, அந்தப் பயங்கரமான காட்டில் எதைக்குறித்தும் அஞ்சாமல் இருந்தாள். ஓ மன்னா {யுதிஷ்டிரா}, துயர்நிறைந்த அவள் {தமயந்தி} ஒரு கல்லில் அமர்ந்து, கணவனால் ஏற்பட்ட துயரின் காரணமாக தனது உறுப்புகள் அனைத்தும் நடுங்கப் புலம்பினாள், "ஓ நிஷாதர்களின் மன்னா {நளரே}, ஓ அகன்ற மார்பும் பலம் பொருந்திய கரங்களும் கொண்டவரே, ஓ மன்னா, இந்தத் தனிமையான கானகத்தில் என்னை விட்டு நீர் எங்கு சென்றீர்? ஓ வீரரே, குதிரைவேள்விகளையும் {அசுவமேத வேள்வியையும்} இன்னபிற வேள்விகளையும் செய்தீர், (அந்தணர்களுக்கு} தாராளமாகப் பரிசுகளைக் கொடுத்தீர், என்னிடம் மட்டும் ஏன் பொய்யாக நடக்கிறீர்? ஓ மனிதர்களில் சிறந்தவரே, ஓ பெரும் பிரகாசம் கொண்டவரே, ஓ மங்களமானவரே, எனக்கு முன்பாக நீர் ஏற்ற உறுதிமொழியை நினைத்துப் பாரும். ஓ ஏகாதிபதி {நளரே}, வானத்தில் பறக்கும் அன்னங்கள் உமக்கு எதிரிலும் எனக்கு எதிரிலும் என்ன பேசின என்பதை நினைத்துப் பாரும். ஓ மனிதர்களில் புலியே, நீர் கற்ற அங்கங்கள், உப அங்கங்களுடன் கூடிய நான்கு வேதங்கள் முழுமையையும் ஒரு புறமும், உண்மை மறு புறமும் இருக்கும்போது சமமாகவே இருக்கும். ஆகையால், ஓ எதிரிகளைக் கொல்பவரே, ஓ மனிதர்களின் தலைவா, அவற்றை நினைத்து, முன்பு என்னிடம் சொல்லிய வார்த்தைகளை உண்மையாக்குவதே உமக்குத் தகும். ஐயோ, ஓ வீரரே, ஓ நளரே, ஓ பாவமற்றவரே, நான் இந்த பயங்கராமன கானகத்திலேயே அழியப் போகிறேன். ஓ நீ ஏன் எனக்கு பதில் அளிக்கவில்லை? கடும் பசியில் இருக்கும், கடும் முகத்தோற்றம் கொண்ட இந்தப் பயங்கரமான கானகத்துக்கு அரசன் {சிங்கம்}, தனது தாடைகளை விரித்து என்னை பயத்தால் நிறைக்கிறது. நீர் ஏன் என்னைக் காக்க வரவில்லை? 'உன்னைவிட எனக்கு அன்பானவள் யாரும் இல்லை' என்று சொன்னீரே. ஓ அருளப்பட்டவரே, ஓ மன்னா, நீர் முன்பு பேசிய வார்த்தைகளுக்கு நன்மை செய்யும். ஓ மன்னா {நளரே}, உம்மால் காதலிக்கப்பட்டும், என்னால் நீர் காதலிக்கப்பட்டும், உணர்விழந்து அழுது கொண்டிருக்கும் உமது அன்பான மனைவிக்கு ஏன் பதிலளிக்க மறுக்கின்றீர்? ஓ பூமியின் மன்னா, ஓ மரியாதைக்குரியவரே, ஓ எதிரிகளை ஒடுக்குபவரே, ஓ அகன்ற கண்கள் உடையவரே, உடல் மெலிந்து, இடரால் பாதிக்கப்பட்டு வெளிர் நிறம் கொண்டு, நிறமாற்றம் அடைந்து, பாதி ஆடையுடன், மந்தையில் இருந்து பிரிந்த வெள்ளாடு போல அழுதுகொண்டு, புலம்பிக் கொண்டிருக்கும் என்னை ஏன் கருதிப்பாராமல் இருக்கிறீர்? ஓ ஒப்பற்ற இறையாண்மை கொண்டவரே, உமக்கு என்னை அர்ப்பணித்திருக்கும் தமயந்தியான நான் இந்தப் பெரும் கானகத்தில் தனிமையில் உம்மிடம் பேசுகிறேன். அப்படியிருந்தும் ஏன் எனக்கு மறுமொழி கூறாமல் இருக்கிறீர்? ஓ மனிதர்களின் தலைவா, ஓ உன்னத பிறப்பும் நடத்தையும் கொண்டு அருள் நிறைந்த அங்கங்கள் கொண்டவரே, நான் இன்று உம்மை இந்த மலையில் காணவில்லையே! ஓ நிஷாதர்களின் மன்னா, ஓ மனிதர்களில் முதன்மையானவரே, ஓ எனது துயரை அதிகரிப்பவரே {நளரே}, சிங்கங்களாலும், புலிகளாலும் முற்றுகையிடப்படும் இந்தப் பயங்கரமான காட்டில் நீ படுத்துக் கொண்டிருக்கிறீரா? அமர்ந்திருக்கிறீரா? நின்று கொண்டிருக்கிறீரா? அல்லது இங்கிருந்து சென்றுவிட்டீரா? இதை அறிந்து கொள்ள, "மன்னன் நளரை இந்தக் கானகத்தில் கண்டீரா?" என உம்மீது கொண்டிருக்கும் துயரத்தால் நான் யாரிடம் கேட்பேன்? "என்னைப் பிரிந்தவரும், உயர் ஆன்மா கொண்ட, எதிரிகளின் படையை அழிக்கும் அழகானவருமான நளரைக் கண்டீரா?" என்று இந்தக் கானகத்தில் நான் யாரிடம் விசாரிப்பேன். "நீ தேடும் தாமரை இதழ் போன்ற கண்களையுடைய மன்னர் நளர் இங்கே தான் இருக்கிறார்" என்ற இனிமையான வார்த்தைகளை இன்று நான் யாரிடம் கேட்பேன்?" இதோ கானக மன்னனான அழகான முகம் கொண்ட புலி, நான்கு பற்களுடனும், பெரிய கன்னங்களுடனும் வருகிறது. அதனிடம் நான் பயமில்லாமல் இப்படிப் பேசுவேன். நான் அதனிடம் "நீயே விலங்குகளின் மன்னன், நீயே இந்தக் கானகத்திற்கும் மன்னன். என்னை விதரப்ப்ப மன்னனின் மகளாகவும், எதிரிகளை அழிக்கும் நிஷாத மன்னனின் {நளரின்} மனைவியாகவும் இருக்கும் தமயந்தி என்று அறிந்து கொள். இடர்பாடுகள் மற்றும் துயரால் பீடிக்கப்பட்டு, நான் தனிமையில் இந்தக் கானகத்தில் எனது கணவரைத் தேடிக் கொண்டிருக்கிறேன். ஓ விலங்குகளின் மன்னா, நீ அவரைக் கண்டிருந்தால் எனக்கு (நளர் குறித்த செய்தியைக் கூறி} ஆறுதல் கூறு. ஓ கானக மன்னா, நளரைக் குறித்து உன்னால் பேச முடியவில்லை என்றால், ஓ விலங்குகளில் சிறந்தவனே, நீ என்னை விழங்கி இந்தப் பெரும் துன்பத்தில் இருந்து என்னை விடுதலை செய்." என்பேன் {என்றாள் தமயந்தி}.


f7e மத்தியக் கிழக்கு நாடுகளில் கொரோனா வைரஸ் பாதிப்புக்கு ஈரான் கடுமையான பாதிப்பை அடைந்துள்ளது. ஈரானில் கொரோனா வைரஸுக்கு இதுவரை 60,000க்கும் அதிகமானவர்கள் பாதிக்கப்பட்டுள்ளனர். 3 ஆயிரத்துக்கும் அதிகமானவர்கள் பலியாகியுள்ளனர். இந்நிலையில், கொரோனா வைரஸுக்கு எதிரான போரில் அமெரிக்காவிடம் நாங்கள் உதவி கேட்கவில்லை என்று ஈரான் தெரிவித்துள்ளது. இது தொடர்பில் தானவல் வெளியிட்டுள்ள ஈரானின் மூத்த மதத் தலைவர் அயத்துல்லா அலி காமெனி அமெரிக்கா அளிக்கவிருந்த மருத்துவ உதவிகளை தாங்கள் மறுத்துவிட்டதாக தெரிவித்துள்ளார். ஈரான் வெளியுறவுத் துறை செய்தித் தொடர்பாளர் அப்பாஸி மவ்சாவி இது தொடர்பில் பேசிய போது, “கொரோனா வைரஸுக்கு எதிரான சண்டயில் ஈரான் அமெரிக்காவிடம் எந்த உதவியையும் கேட்கவில்லை. ஆனால், ஈரான் மீதான் பொருளாதாரத் தடையை அமெரிக்கா நீக்க வேண்டும்” என்று கேட்டுக் கொண்டுள்ளார். அணு ஆயுத ஒப்பந்தத்தில் உள்ள நிபந்தனைகளை மீறி ஈரான் அணு ஆயுதச் சோதனைகளை நடத்தியது. இதனைத் தொடர்ந்து அந்நாட்டின் மீது அமெரிக்கா கடந்த சில ஆண்டுகளாக பொருளாதாரத் தடை விதித்து வருகிறது. இதன் காரணமாக ஈரான் கடுமையான பொருளாதார நெருக்கடி நிலைக்குத் தள்ளப்பட்டமை குறிப்பிடத்தக்கது.


text: தாவர மற்றும் மருத்துவ மலர்கள் வளர்ச்சிக்கு பார்கள் அதிகரிக்கும் China Manufacturer விளக்கம்:LED களை பார்கள்,மருத்துவ மலர்கள் பார்கள் அதிகரிக்கும்,ஆலைக்கு லைட் பார் லைஸ் வளர LED Homeதயாரிப்புகள்PH பார் வரிசைபிலிப்பைன்ஸ்-B8தாவர மற்றும் மருத்துவ மலர்கள் வளர்ச்சிக்கு பார்கள் அதிகரிக்கும் மாதிரி எண்.: PH-B8 தொழில்முறை பயன்பாடுகள் ஒரு வளர ஒளி: சரியான வளர்ந்து வரும் முடிவுகளை ஒளி ஸ்பெக்ட்ரம் உகந்த கட்டுப்பாட்டை ஒரு பயன்பாட்டை வழியாக முழுமையாக கட்டுப்படுத்தவும். பிளிசோன் சீனாவில் தயாரிக்கப்பட்ட லைட் பார்வைகளை வளர்த்துக் கொண்டது , முழு ஸ்பெக்ட்ரம் வளர்ந்து வரும் செடிகளுக்கு வளர்கிறது, குறிப்பாக கிரீன்ஹவுஸ் லைனிங்காக பயன்படுத்த வடிவமைக்கப்பட்டுள்ளது. ஒவ்வொரு பட்டையும் 80W சக்தி. இந்த வளர்ந்து வரும் ஒளி ஒளி விளக்குகள் WIFI சிக்னல் மூலம் கட்டுப்படுத்தப்படுகின்றன. B8 பார் 4 PROFESSIONAL முன்-தொகுப்பு மற்றும் பயனர் வரையறுக்கப்பட்ட இயக்க முறைகள் மூலம் தனிப்பயனாக்கம் இன்னும் விருப்பங்களை வழங்குகிறது. சூரிய ஒளி மற்றும் சூரிய அஸ்தமனத்தை உருவகப்படுத்த அல்லது உண்மையான நேரத்தில் ஒளி விநியோகத்தை கட்டுப்படுத்தவும் இது சாத்தியமாகும். PPFD அளவீடுகள் மற்றும் உங்கள் தாவரங்கள் சிறந்த என்ன உங்கள் குறிப்புக்கான உண்மையான சோதனைத் தரவை நாங்கள் வழங்குவோம். பின்னர் அதிக மகசூலுக்கான பொருத்தமான தலைமுடி ஒளியை நீங்கள் தேர்வு செய்யலாம். 200-400 PPFD க்கு இடையில்: இது நாற்றுகள், கற்கள், மற்றும் தாய் தாவரங்களுக்கான சிறந்தது. 400-600 PPFD க்கு இடையில்: இது தாமதமான கட்டத்திற்குரிய வேகமான சுழற்சிகளுக்கு ஆரம்பமாகும். 600-900 PPFD க்கு இடையில்: இது பூக்கும், பழம், அல்லது செடிகளின் செடிகளுக்கு மேலாகும் . 200 PPFD மற்றும் 400 PPFD க்கு இடையில், தாவர வளர்ச்சி விகிதம் 30 முதல் 55 சதவிகிதம் வரை தாய்ப்பால் ஊட்டுகிறது, இது தாய் தாவரங்களுக்கு பரிந்துரைக்கப்படுகிறது அல்லது இளம், பலவீனமான செடிகள் பரிந்துரைக்கப்படுகிறது. நீங்கள் உங்கள் PPFD ஐ 400 முதல் 800 வரை இரட்டிப்பாக்கினால் , வளர்ச்சி விகிதம் 85% ஐ எட்டுகிறது . நீங்கள் தீவிரமாக இரட்டிப்பாக்க வேண்டும் என்று வளர்ச்சி விகிதம் சாத்தியமான பாஸ் 100% தள்ளும் என்று நினைக்கிறேன் ஆனால் உண்மையை, உங்கள் விளக்குகள் அதிக தீவிரமாக பதிலாக சக்தி இழப்பு இருக்கிறது. சாம்சங் தலைமையிலான சில்லுகள் 640l வளர்ச்சியைக் கொண்டது. முழு ஸ்பெக்ட்ரம் LED 660nm எல்.ஈ. எல்.ஈ., அனைத்து வளர்ச்சி நிலைக்கு நல்லது, குறிப்பாக மலர் மேடைக்கு, உயர் விளைச்சல்:> 2grams per watt. என்ன சிறந்த லைட் க்ரோ லைட் ? ப்லினோனின் வரையறை: பாதுகாப்பான மற்றும் நம்பகமானவை (உலகின் பாதுகாப்பு தேவைகளை பூர்த்தி செய்யுங்கள்) செயல்திறன் (தாவரங்களுக்கு நல்லது) ஆற்றல் பாதுகாப்பு (உயர் திறன் மற்றும் அதே அதிகாரத்தில் உயர் PPFD) நீண்ட ஆயுள் (நீண்ட ஆயுள்காலம் உறுப்புகள் பயன்படுத்தவும்) மென்மையான மற்றும் வசதியான விளக்குகள் (எந்த தீங்கு விளைவிக்கும், ஃப்ளிக்கர் இல்லாத, உங்கள் கண்களை பாதுகாக்க) 400w 640w 800w முழு ஸ்பெக்ட்ரம் Hydroponic LED லைட் பார்கள் வளர எல்.ஈ. க்ரோ லைட் பார்கள் தாவர வளர்ச்சி அனைத்து கட்டங்களிலும் சிறந்தவை மற்றும் தண்ணீர் தீர்வு கலாச்சாரம் மற்றும் மண் கலாச்சாரம் நன்றாக வேலை . எல்.ஈ. லைட் லைட் பார்கள் மீது மேலும் விவரங்கள் , தயவுசெய்து நேரடியாக தொடர்பு கொள்ளவும், எங்கள் நிறுவனத்திற்கு வருகை தரவும். லைட் லைட்ஸ், லைட் வளர வளர, லைட் வளர வளர, லைட் லைட்ஸ் லைட்ஸ், லைட் லைட் லைட்ஸ் லைட்ஸ், T5 லைட் லைட்ஸ், ஆலை லைட் லைட்ஸ், ஹைட்ரோபோனிக் சப்ளைஸ், ஃபுல் ஸ்பெக்ட்ரம் லைட் லைட் லைட்ஸ் லைட்ஸ், லைட்ஸ் லைட்ஸ் லைட்ஸ் லைட் லைட்ஸ் லைட், இன்டர்னல் ஆலைஸ் லைட் பல்புகள், தலைமையிலான ஆலை விளக்குகள் வளர, விளக்குகள் வளர, விளக்குகள், தலைமையிலான ஆலை ஒளி, உட்புற வளர்ச்சி விளக்குகள், தலைமையிலான வளரும், உட்புற ஆலை விளக்குகள், வளர்ந்து வரும் தாவரங்கள் வழிவகுத்தது விளக்குகள், விளக்கு வளர, சிறந்த வளர விளக்குகள், தலைமையில் விளக்குகள், தலைமையில் விளக்குகள் லைட் பல்புகள், ஆலை விளக்கு, மலிவான தலைகள் வளரும், வளர்ந்து வரும் விளக்குகள் தலைமையில், மலிவான வளர்ந்து வரும் விளக்குகள், விற்பனை விளக்குகள் வளர வழிவகுத்தது, லைட் கருவி வளர வழிவகுத்தது லைட், , விளக்குகள் வளரும், விளக்குகள் வளர, விளக்குகள் வளர, விளக்குகள் வளர, விளக்குகள் வளர, LED விளக்குகள் வளர, உட்புற லைட் வளர தலைகள், உட்புற வளர்ச்சி விளக்குகள் வழிவகுத்தது, LED விளக்குகள் வளர வழிவகுத்தது, லைட் கருவி வளர வழிவகுத்தது தலைமையில் வளர்ந்து, விளக்குகள் தலைமையில் வளர்ந்து, தலைமையில் வளரும் விளக்குகள், விளக்கு வளர வழிவகுத்தது, முழு ஸ்பெக்ட்ரம் லைட் பார்வை வளர வழிவகுத்தது, வளர்ந்து வரும் செடிகளுக்கு லைட் பார், லேசான பட்டை வளர வழிவகுத்தது; டி லைட் பார் பில் லைட் பார் லைட் பவர் லைட் லைட், சிறந்த லைட் பவர் லைட் பார் லைட் பவர், DII லைட் பார் லைட் லைட் பார் லைட் பார் லைட் பார் லைட் பார் லைட் பார் லிட் பார் பவர் பசு, லைட் பார் பார் லைட் பார் பார் ஸ்பெக்ட்ரம்; லைட் பார் 2 செ.மீ., லைட் பார் 3 செ.மீ. வளர வழிவகுத்தது, லைட் பார்வை வளர வழிவகுத்தது, தலைமறைவு செடி வளர வளர, சிவப்பு தலை வெளிச்சம் வளரும், வளர்ந்து வரும் பழுப்பு நிற ஒளி பட்டை, 600 வாட் லேசான பட்டை வளர, ஒளி பட்டை


கன்னியாகுமரி மாவட்டம்


LOSHAN - லோஷன்


text: ஜெ போகன் எழுதிய பூ வாசித்தேன். முதலில் நான் பார்ப்பது அது நல்ல புனைவா இல்லையா என்பதைத்தான். பூ நல்ல புனைவு. வாழ்க்கையை தீவிரமாக அனுபவிக்க வைப்பதுதான் நல்ல புனைவு இல்லையா? போகனின் கதை அந்தவகையிலே நான் சமீபத்தில் வாசித்த மிகச்சிறந்த படைப்பு. மிகமுக்கியமான அறிமுகம் அவர். வாழ்த்துக்கள். கதைமுழுக்க வரக்கூடிய உறவின் சிடுக்குகள்தான் இந்தக்கதையை ஆழமான கதையாக மாற்றுகின்றன. முதலில் வாசிக்கையில் ஒரு எளிய பழிபாவக் கதையாகத்தான் தெரிகிறது. ஆனால் இரண்டு அம்சங்களைக் கருத்தில்கொள்ளவேண்டும். கதைசொல்லியின் அம்மாவின் அதே குணச்சித்திரம் எப்படி அவன் பெரியப்பாவின் மகளிடம் வந்தது என்று. என்னுடைய வாசிப்பில் அது அந்தப்பெரியப்பாவிடமிருந்தே வந்தது. அவரது குற்றவுணர்ச்சிதான் அவருக்குள் அந்தச் செத்துப்போன பெண்ணின் குணச்சித்திரமாக ஆழத்திலே பதிந்திருக்கிறது. அவர் வழியாக அது மீண்டும் பிறந்து அவருக்கு முன்னால் வந்து நின்றது. அது அவரே எதிர்பார்த்ததுதான். அல்லது அவரே தேடிய முக்திதான். கதையின் இன்னொரு கோணம் ஒரு பாவத்தின் பலன் இரண்டு முனைகொண்டு வந்து நிற்பது. கொல்லப்பட்டவள் பேயாக வந்து நிற்கிறாள். அடுத்த தலைமுறையாகவும் வந்து நிற்கிறாள். ஒன்று மாயம் ஒன்று யதார்த்தம். இரண்டுமே வந்து நிற்கிறது. இந்தவகையான கதையில் பெரிய புதுமை எதிர்பார்க்கமுடியாது. improvization மட்டுமே இதிலே உள்ள கலையாக இருக்கமுடியும். பலவகையிலே எழுதப்பட்ட கதைதான். கிட்டத்தட்ட இதேவகையான சில கதைகளை லா.ச.ரா எழுதியிருக்கிறார். இந்தமாதிரிக் கதைகளுடைய வலிமை என்னவென்றால் சொல்லப்படும் கதைக்கு புத்திக்குத்தோதான விளக்கம் கொடுப்பதும் அதேசமயம் அதன் பயங்கரமும் மர்மமும் கலையாமல் இருப்பதும்தான். அதை போகன் சாதித்திருக்கிறார். அதற்கும் மேலே சென்றிருக்கலாமா என்றால் சென்றிருக்கலாம். இந்தக்கதை இப்போது உணர்ச்சிகரமானதாக இருக்கிறது. ஒரு மித்திற்குரிய அழகுடன் இருக்கிறது. மித்துகளுக்கு பயங்கரத்துடன் கவித்துவமும் இருக்கும். அது இதிலே குறைகிறது. கவித்துவம் என்பது சிந்திக்கும்போது வளர்ந்துகொண்டே போகிற குறியீட்டு அர்த்தத்தில் இருந்து வரக்கூடியது. இந்த அளவிலேயே முக்கியமான கதை. * கோபாலகிருஷ்ணன் ஜெயன் எழுதிய அப்பாவின் குரல் கதை ஒரு உணர்ச்சிகரமான இடத்தை நன்றாகச் சொல்கிறது. பாராட்டுக்குரிய கதை. அந்த வசைபாடும் நாக்கு ஒரு பண்பாட்டுப்பாரம்பரியம் என்று அவன் உணரக்கூடிய இடம், அதிலிருந்து அறுத்துக்கொள்வது வலிமையாக உள்ளது. அதாவது அது அப்பாவின் நாக்கு அல்ல, அவனுடைய நாக்கேதான். ஆனால் நேரடியாக கதை உள்ளது. வேறு ஒருதளத்துக்கு கதை சென்றிருக்கலாம். நாக்கை ஏதேதோ உருவகங்களாக ஆக்கியிருக்கலாம். நாக்கை அறுப்பது வலிமையாக இருக்கும் அளவுக்கு கவித்துவமாக இல்லை. இருகதைகளுமே சிறப்பானவை. இருவருக்கும் என் வாழ்த்துக்கள். சண்முகம்


source: wikipedia

text: கண்டங்கத்தரி () என்பது முழுவதும் முட்கள் நிறைந்த பளிச்சென்ற பசுமை நிறமுடைய தரிசு நிலங்களில் வளரும் ஒரு மூலிகைச் செடி ஆகும். இதற்கு பல கிளைகள் உண்டு. அக்கிளைகளிலும் கூரான மஞ்சள் நிற முட்கள் உண்டு. முட்கள் பெரும்பாலும் 1. 3 செ.மீ நீளத்திற்கும் அதிகமாகவே இருக்கும். இலைகளின் நரம்புகள் வரியோட்டமாகவும், இலை முழுவதும் மஞ்சள் நிறக் கூர் முட்களுடனும் காணப்படும். பூக்கள் அடர் ஊதா நிறத்தவை; பூவிதழ்கள் சுமார் 2 செ.மீ நீளமிருக்கும்; இது கத்தரி வகைச் செடி ஆகும். காயானது கத்தரிக்காய் போன்று 1.3 முதல் 3 செ.மீ விட்டம் உடையதாகவும், உள்ளே வெளிர்மஞ்சள் அல்லது வெள்ளை விதைகள் நிறைந்தும் காணப்படும். பெயர்கள் கண்டங்கத்தரிக்கு கண்டகாரி, முள்ளிக்காய், கண்டங்காரி, பொன்னிறத்தி, முள்கொடிச்சி, சிங்கினி ஆகிய வேறு பெயர்கள் உண்டு. 'கண்ட' எனும் சொல் முள்ளைக் குறிக்கும் (கண்ட = முள்) கண்டங்கத்தரி (முட்கத்தரி). 'கண்டம்' என்பது தொண்டைப் பகுதியைக் குறிக்கும். தொண்டையில் ஏற்படும் நோய்களைக் குணப்படுத்துவதால் இதற்கு கண்டங்கத்தரி என்று பெயர் மூலிகைகளில் பங்கு மூலிகை வகைகளில் கண்டங்கத்தரி ஆனது முக்கியத்துவம் வாய்ந்ததாகும். தச மூலம் என்பது சித்த மருந்துகளில் புகழ் பெற்றதாகும். பத்து வகையான மூலிகைகளின் வேர்களைக் கொண்டு இது தயாரிக்கப் படுவதால் தச மூலம் எனப் பெயர் பெற்றது. இப்பத்து வகை மூலிகைகளில் கண்டங்கத்தரியும் ஒன்றாகும். இயற்கை மருத்துவம் இளம் பிள்ளை வாத நோய் தாக்கிய சிறுவர்களுக்கு, கண்டங்கத்தரி தளைகளை நீருடன் மட்பாண்டத்தில் வேக வைத்து நீரை குளியல் செய்து வர குணமாகும். ஆஸ்துமா, இருமல், சளி போன்ற நோய்களுக்கு கண்டங்கத்தரி, துளசி மற்றும் தூதுவளைத் தளைகளை இருமடங்கு நீருடன் அரை பங்காகும் அளவு சுண்டக் காய்ச்சி உட்கொண்டு வந்தால் குணமாகும். இவை பின் விளைவுகள் இல்லாத இயற்கை மருத்துவம் ஆகும். மேற்கோள்கள் வெளி இணைப்புகள் கண்டங்கத்தரி மூலிகைகள் கத்தரியினங்கள்


மோடி அறிவிப்பில் 'கிஷான் கிரெடிட் கார்டுகள்'-அப்படி ஒரு கார்டு இருக்கா? குமுறும் தமிழக விவசாயிகள்! | Kisan Credit Cards yet to reach TN farmers - Tamil Oneindia மோடி அறிவிப்பில் 'கிஷான் கிரெடிட் கார்டுகள்'-அப்படி ஒரு கார்டு இருக்கா? குமுறும் தமிழக விவசாயிகள்! | Published: Monday, January 2, 2017, 10:50 [IST] சென்னை: பிரதமர் மோடியின் புத்தாண்டு அறிவிப்புகளில் 'கிஷான் கார்டுகள்' பற்றிய நிறையவே பேசினார்... உண்மையில் தமிழகத்தின் பல பகுதிகளில் கிஷான் கார்டுகள் என்ன என்றே தெரியாது என்கின்றனர் விவசாயிகள். நாட்டு மக்களுக்கு டிசம்பர் 31-ந் தேதியன்று பிரதமர் மோடி உரையாற்றினார். அதில், அடுத்த 3 மாதங்களில் 3 கோடி விவசாய கிரெடிட் கார்டுகள் ரூபே கார்டுகளாக மாற்றப்படும். இந்த கார்டுகளை விவசாயிகள் எங்கு வேண்டுமானாலும் பயன்படுத்திக் கொள்ள முடியும் என்பதும் ஒரு அறிவிப்பு. கிஷான் கார்டுகள்.. இது தொடர்பாக உங்களுக்கு கிஷான் கிரெடிட் கார்டுகள் கொடுக்கப்பட்டிருக்கிறதா என நாம் விவசாயிகளிடம் கேட்டோம்... அப்படி ஒரு கார்டு இருப்பதே தங்களுக்கு தெரியாது என கூறுகின்றனர். தமிழகத்தில் இந்த கார்டுகள் வழங்கப்பட்டுள்ளதா? என்ற விவரமே இல்லை. கிஷான் கிரெடிட் கார்டு என்றால் என்ன என தெரியாமல் இருக்கின்றனர் விவசாயிகள்.. ஆனால் நாட்டின் பிரதமர் மோடியோ கிஷான் கிரெடிட் கார்டை வைத்து அடுத்த அறிவிப்பை வெளியிடுகிறார். கார்டுகளை கொடுங்க... ஏற்கனவே பணமதிப்பிழப்பு நடவடிக்கையால் இயல்பு வாழ்க்கையை தொலைத்து நிற்கின்றனர் ஏழை, நடுத்தர மக்கள். இதை போர்க்கால அடிப்படையில் சீரமைக்க வேண்டியது முதன்மை பணி. அதேபோல் கிஷான் கிரெடிட் கார்டுகள் நாட்டின் அனைத்து விவசாயிகளுக்கும் கிடைத்திருக்கிறதா? அதன் பலன்கள் என்ன என்று விவசாயிகளுக்கு தெரிவித்துவிட்டு, கார்டுகளை கொடுத்துவிட்டு அடுத்த கட்டத்தை நோக்கி நகர வேண்டும். பலனில்லாமல் போகும்... இல்லையெனில் எல்லாமே அறிவிப்பாகத்தான் தெரியும்.... எந்த ஒரு பலனும் ஏழை எளிய விவசாயிகளுக்கு கிடைக்காமலேயே போய்விடும்! pm modi new year credit card tamilnadu farmers பிரதமர் மோடி கிரெடிட் கார்டு தமிழகம் விவசாயிகள் Tamilnadu farmers said that they yet to get Kisan Credit Cards which will be converted into RuPay Card within three months.


text: பி.டி.எப்.கோப்பாக நீங்கள் பதிவிறக்க இங்கு கிளிக் செய்யுங்கள் ஸ்கிரின்சேவரில் விதவிதமான படங்கள் - வீடியோக்கள் பார்த்தோம். ஆனால் கருத்துள்ள பொன்மொழிகள்.நகைச்சுவைகள்-பயனுள்ள தகவல்களை ஸ்கிரீன் சேவராக வரவழைக்க முடியுமா? இந்த சாப்ட்வேரின் துணைகொண்டு நாம் வரவழைக்க முடியும். 1 எம்.பி. கொள்ளளவை விட குறைவான அளவுள்ள இதனை பதிவிறக்கம் செய்ய இங்கு கிளிக் செய்யவும்.இதனை இன்ஸ்டால் செய்து பின்னர் உங்கள் மவுஸை ரைட் கிளிக் செய்து Properties பார்க்கையில் கீழ்கண்ட விண்டோ ஓப்பன் ஆகும். அதில் Screen Saver தேர்வு செய்யவும்.வரும் விண்டோவில் MomSoft Jokes தேர்வு செய்து ப்ரிவியு கொடுக்கவும. கீழே உள்ள விண்டோவினை பாருங்கள். ஏற்கனவே அவர்கள் கொடுத்துள்ள நகைச்சுவைகள் - தத்துவங்கள் நமக்கு ஸ்கிரின் சேவரில் கிடைக்கும். அவர்கள் என்ன தருவது? நாமே நமக்கு பிடித்த நகைச்சுவைகள் - தத்துவங்கள் - பொன்மொழிகளை அமைக்கலாம் வாங்க. அதற்கு நீங்கள் சி-டிரைவில் உள்ள ப்ரோகிராம் தேர்வு செய்யுங்கள். வரும் விண்டோவில் mom soft தேர்வு செய்யுங்கள் கீழ்கண்ட விண்டோ ஓப்பன் ஆகும். அதில் நான்கு நோட்பேட் பைல்கள் இருக்கும். அதனை ஓவ்வொன்றாக கிளிக் செய்தால் கீழ்கண்டவாறு விண்டோ வரும். இதில் Startக்கும் End க்கும் நடுவில் நமது பொன்மொழிகள் - நகைச்சுவைகள் - தத்துவங்களை தட்டச்சு செய்துகொள்ளவேண்டியதுதான். கீழே உள்ள விண்டோவினை பாருங்கள். Start The Airplane Law: When the plane you are on is late, the plane you want to transfer to is on time. End இந்த வாக்கியம் ஸ்கிரீன் சேவரில் கீழ்கண்ட வாறு வரும். அவ்வளவுதாங்க. அப்புறம் என்ன - வேண்டிய வார்த்தைகளை -தத்துவங்களை - நகைச்சுவைகளை - பொன்மொழிகளை எழுதி மற்றவர்களை அசத்துங்கள்.தமிழ்பற்று இருப்பவர்கள் திருக்குறளை இதுபோல் வரவழைக்கலாம். பதிவினை பாருங்கள். கருத்துக்களை கூறுங்கள. வாழ்க வளமுடன். வேலன்.


கனகதாரா ஸ்தோத்திரம் - Kanakadhara Stotram - Mantras for wealth - செல்வ வள மந்திரங்கள் - Mantras - மந்திரங்கள் - Astrology - ஜோதிடம் முதன்மை பக்கம் » ஜோதிடம் » பொது ஜோதிடம் » மந்திரங்கள் » செல்வ வள மந்திரங்கள் » கனகதாரா ஸ்தோத்திரம் செல்வ வள மந்திரங்கள் - கனகதாரா ஸ்தோத்திரம்


பாராட்டுக்கும் நல்வாழ்த்துக்கும் மிகவும் நன்றி கோபு சார்!


text: மைனா ஸ்டார்லிங் (ஸ்ட்டேண்டிடே) குடும்பத்து பறவையாகும். பசரீன் பறவைகள் குழுவைச் சேர்ந்த இவை, இயற்கையாகக் கிழக்காசியாவில் மட்டுமே வாழ்கின்றன, எனினும் இவற்றின் பல வகைகள், வட அமெரிக்காவுக்கும், சாதாரண மைனா தென்கிழக்கு அவுஸ்திரேலியாவுக்கும் அறிமுகம் செய்யப்பட்டுள்ளன. மைனாக்கள் வலுவான பாதங்களைக் கொண்ட, நடுத்தர அளவிலான பசரீன்களாகும். இவற்றின் பறப்பு வலுவானதும் நேரானதுமாகும். இவை கூட்டமாக வாழ்வன. இவை விரும்பும் வாழிடம் ஓரளவு திறந்த வெளிகளாகும். இவை பூச்சிகளையும், பழங்களையும் உண்ணுகின்றன. பல வகைகள் மனித வாழிடங்களுக்கருகில் வசிப்பதுடன், எல்லாவகை உணவுகளையும் உண்ணக்கூடியன. உடல் நிறம் பொதுவாகக் கடுமையானது, அதிகம் மண்ணிறம். சில வகைகள் மஞ்சள் நிறத்திலான தலை அலங்காரங்களைக் கொண்டுள்ளன.பெரும்பாலான வகைகள் பொந்துகளிலேயே கூடு கட்டி வாழுகின்றன. மேற்கோள்கள் மைனா


text: திபெத்திய புத்தமத தலைவர் தலாய் லாமாவுக்கு புற்றுநோய் பாதிப்பு: அமெரிக்க நாளிதழ்கள் தகவல்!! செவ்வாய் 12, ஜூன் 2018 12:23:03 PM (IST) திபெத்திய புத்த மதப்பிரிவின் தலைவரான தலாய் லாமாவுக்கு புற்றுநோய் பாதித்து, அமெரிக்காவில் சிகிச்சை பெற்று வருவதாக அமெரிக்க நாளிதழ் செய்தி வெளியிட்டுள்ளது. அமெரிக்காவில் சிகிச்சை பெற்று வரும் தலாய் லாமாவின் உடல்நிலையில் முன்னேற்றம் காணப்படுவதாகவும் தெரிவிக்கப்பட்டுள்ளது. தலாய் லாமாவின் உடல்நிலை மற்றும் நோய் குறித்த தகவல்கள் இந்திய அரசுக்கு தெரிவிக்கப்பட்டு வந்துள்ளது. ஆனால், சீன அரசுக்கு தற்போது தான் இந்த தகவல் தெரிய வந்திருப்பதாக "தி குவெண்ட்" என்ற அமெரிக்க நாளிதழ் செய்தி வெளியிட்டுள்ளது. அதே சமயம், தலாய் லாமாவுக்கு புற்றுநோய் ஏற்பட்டிருப்பதாக வெளியாகும் செய்திகளை திபெத்திய மத்திய நிர்வாகம் (சிஏடி) மறுத்துள்ளது. வயோதிகம் காரணமாகவே, அவரது பொதுமக்களுடனான சந்திப்புகளும், பயணங்களும் குறைக்கப்பட்டிருப்பதாகவும், அச்சுறுத்தும் எந்த நோயும் தாக்கப்படவில்லை என்றும் அது தெரிவிக்கிறது. ஆனால், இரண்டு ஆண்டுகளுக்கு முன்பே தலாய் லாமாவுக்கு புரோஸ்டேட் புற்றுநோய் தாக்கி, தற்போது மயோ கிளினிக்கில் புரோடான் பீம் தெரபி சிகிச்சை பெற்று வருகிறார். அவரது புற்றுநோய் இதர பகுதிகளுக்கும் பரவி, சரி செய்ய முடியாத நிலையில் இருப்பதாகவும் அமெரிக்காவில் வெளியாகும் நாளிதழ்களில் செய்தி வெளியாகியுள்ளது.


தமிழகம் மற்றும் புதுச்சேரியில் மழை பெய்ய வாய்ப்பு – சென்னை வானிலை ஆய்வு மையம் – Captain News You Are Here: Home » News » தமிழகம் மற்றும் புதுச்சேரியில் மழை பெய்ய வாய்ப்பு – சென்னை வானிலை ஆய்வு மையம் தமிழகம் மற்றும் புதுச்சேரியில் மழை பெய்ய வாய்ப்பு – சென்னை வானிலை ஆய்வு மையம் Posted by: admin Posted date: May 23, 2014 In: News, Pondicherry, Tamil Nadu | comment : 0 வெப்பச்சலனம் காரணமாக இன்று தமிழகம் மற்றும் புதுச்சேரியில் ஓரிரு இடங்களில் மழை பெய்ய வாய்ப்புள்ளதாக சென்னை வானிலை ஆய்வு மையம் தெரிவித்துள்ளது. சென்னை வானிலை ஆய்வு மைய இயக்குநர் ரமணன் இதனை தெரிவித்துள்ளார். தமிழகத்தில் கடந்த 24 மணிநேரத்தில் சாத்தூரில்7சென்டிமீட்டரும், சூளைகிரியில்6சென்டிமீட்டர் மழையும் பெய்துள்ளதாக ரமணன் தெரிவித்தார். இதனிடையே, நேற்று மாலை காஞ்சிபுரம், விழுப்புரம், திருவண்ணாமலை மாவட்டங்களில் சூறைகாற்றுடன் கூடிய மழை பெய்துள்ளது. இதனால் ஏராளமான மரங்கள் வேரோடு சாய்ந்தும், கிளைகள் முறிந்தும் , சாலைகளில் விழுந்தன. வெப்ப சலனம் காரணமாக இன்றும் மழை பெய்ய வாய்ப்புள்ளதாகவும் அவர் கூறியுள்ளார். வங்கக்கடலில் உருவாகியுள்ள குறைந்த காற்றழுத்த தாழ்வு நிலை தற்போது அந்தமான் மற்றும் மியான்மர் பகுதியில் நிலைகொண்டுள்ளதாக தெரிவித்த அவர், இது மேலும் வலுவிழக்க வாய்ப்பு இருப்பதாக குறிப்பிட்டார். இதனால் தமிழகத்திற்கு எந்த பாதிப்பும் இல்லை என்றும் அவர் தெரிவித்தார். இதனிடையே, தமிழகத்தில் இந்த வருடம் ஜூன் முதல் வாரத்தில் தென்மேற்கு பருவமழை தொடங்கும் என்று வானிலை அதிகாரிகள் தெரிவித்துள்ளனர். வேலூரில் கனமழை பெய்து வருவது அம்மாவட்ட மக்களை மகிழ்ச்சியில் ஆழ்த்தியுள்ளது. தொடர் மழையால் வேலூரில் வெப்பம் தணிந்து இதமான சூழல் நிலவுகிறது.. இதேபோல், காஞ்சிபுரம் மாவட்டத்தின் பல்வேறு பகுதிகளில் நேற்று மாலை பலத்தகாற்றுடன் கனமழை பெய்தது. சூறைக்காற்றுடன் பெய்த பலத்த மழையால் சில இடங்களில் மரங்களின் கிளைகள் உடைந்து சாலையில் விழுந்தன. இதனால் போக்குவரத்து பாதிக்கப்பட்டது. கடும் வெய்யில் கொளுத்தி வரும் நிலையில், பெய்துள்ள கனமழை பொதுமக்களை மகிழ்ச்சி அடைய செய்துள்ளது. Number of Entries : 5552


மக்கள் சந்திப்பு


மாடம்பாக்கம் தேனுபுரீசுவரர் கோயில் - தமிழ் விக்கிப்பீடியா மாடம்பாக்கம் தேனுபுரீசுவரர் கோயில் தேனுபுரீசுவரர் கோயில், தமிழ்நாட்டில் செங்கல்பட்டு மாவட்டம், தாம்பரம் வட்டம், மாதம்பாக்கம் பேரூராட்சியில் அமைந்துள்ள சிவாலயமாகும். இத்தலத்தின் மூலவர் தேனுபுரீஸ்வரர், தாயார் தேனுகாம்பாள். இத்தலத்தின் தலவிருட்சமாக வில்வம் மரமும், தீர்த்தமாக கபில தீர்த்தமும் உள்ளன. தாம்பரத்திலிருந்து (கிழக்கு) சுமார் 10 கிமீ தொலைவில் மாடம்பாக்கம் பேரூராட்சியில் அமைந்துள்ளது. தாம்பரம்- வேளச்சேரி முக்கிய சாலையில் வடக்கு நோக்கிச் சென்று ராஜகீழ்ப்பாக்கம் அருகே மாடம்பாக்கம் முக்கிய சாலையில் திரும்பிச் சென்றால் கோயிலை அடையலாம். அஞ்சல் முகவரி: அருள்மிகு தேனுபுரீஸ்வரர் திருக்கோயில் மாடம்பாக்கம் - 600073, சென்னை. தேனுபுரீசுவரர் கோயில் கொடிமரமும் முன்மண்டபமும் மூலவர் தேனுபுரீஸ்வரர் கருவறையில் சதுர பீடத்தில், சுமார் ஒரு சாண் உயரத்தில்3விரற்கடை அகல லிங்க வடிவில் உள்ளார். பசு மிதித்த தழும்பும், கல்லடி பட்ட பள்ளமும் தெரிகிறது. அம்மன் தேனுகாம்பாளுக்குத் தனிச் சந்நிதி உள்ளது. சிவகாமி அம்மையுடனும் மாணிக்க வாசகருடனும் நடராசர் காணப்படுகிறார். கஜபிருஷ்ட விமானத்துடனமைந்த கருவறை (யானையின் பின்புறம்-மாடம் போன்ற அமைப்பு) இக்கோயிலின் சிறப்பும் பெயர்க்காரணமும் ஆகும். தேனுபுரீசுவரர் கோயில் கருவறையின் கஜபிருஷ்ட விமானம் கோயில் முன்மண்டபத்திலுள்ள 18 தூண்களும் அவற்றில் வடிக்கப்பட்டுள்ள சிற்பங்களும் குறிப்பிடத் தக்கவை. ஒரு தூணில் வடிக்கப்பட்டுள்ள சரபேசுவரருக்கு ஒவ்வொரு ஞாயிறன்றும் (மாலை 3.30-6.30) சிறப்பு வழிபாடு நடைபெறுகிறது. சுவாமி சன்னிதியிலுள்ள தட்சிணாமூர்த்தி ஆலமரத்தடியில் இல்லை. துர்க்கை கையில் கிளி காணப்படுகிறது. தேனுபுரீசுவரர் கோயில் முன்மண்டபத் தூணில் வடிக்கப்பட்டுள்ள சரபேசுவரர் தல விருட்சம் வில்வ மரம் தீர்த்தம் கபில தீர்த்தம் புராண பெயர் மாடையம்பதி கபில முனிவர் சிவபூசை செய்வதற்கு லிங்கத்தை இடது கையில் வைத்து வலது கையால் மலர்தூவி வழிபட்டதாகவும், கையில் லிங்கத்தை வைத்து வழிபட்ட முறை சரியல்ல எனக் கூறி சிவன் அவரை பசுவாகப் பிறக்கச் சாபம் அளித்ததாகவும், பசுவாகப் பிறந்த கபிலர் இத்தலத்தில் சிவனை வழிபட்டு முக்திபெற்றதாகவும் மரபு வரலாறு உள்ளது. பசு வடிவில் கபிலர் வழிபட்ட தலமென்பதால் சுவாமி, "தேனுபுரீஸ்வரர்' எனப்பட்டார். (தேனு-பசு). இவருக்கு "உலகுய்ய வந்த சிற்றேரி நாயனார்' என்றும் பெயர் உண்டு. சுந்தர சோழரின் அமைச்சரான அன்பில் அநிருத்தர் இக்கோயிலைக் கட்டியதாகவும் பின்னர் முதலாம் குலோத்துங்கனால் இது கற்றளியாக்கப்பட்டதாகவும், முன்மண்டபமும் அதிலுள்ள தூண்களும் பல்லவர்கள் காலத்தியது என்றும் விசய நகரப் பேரரசாலும் இக்கோயில் பராமரிக்கப்பட்டது என்றும் இக்கோயிலில் தற்காலத்திய கற்பலகையில் தமிழிலும் ஆங்கிலத்திலும் பொறிக்கப்பட்டுள்ளது. இக் கற்பலகை கோயிலின் முன்புறம் திறந்து வைக்கப்பட்டுள்ள புத்தக வடிவில் அமைக்கப்பட்டுள்ளது. கோயிலில் காணப்படும் கல்வெட்டுகளில் இறைவனும் இறைவியும் `சிற்றேரி ஆளுடைய நாயனார்' என்றும் `நம்பிராட்டியார்' என்றும் கூறப்பட்டிருக்கிறார்கள். கோயில் சுவற்றில் திருப்புகழ் இத்தலம் மற்றும் இங்குள்ள சிவசுப்பிரமணியர் குறித்து அருணகிரிநாதர் திருப்புகழில் (பாடல்கள்: 701, 702) பாடியுள்ளார். அப்பாடல்கள் கோயில் முன்மண்டப உட்சுவற்றில் பொறிக்கப்பட்டுள்ளன. அருள்மிகு தேனுபுரீஸ்வரர் திருக்கோயில், மாடம்பாக்கம், தினமலர் "https://ta.wikipedia.org/w/index.php?title=மாடம்பாக்கம்_தேனுபுரீசுவரர்_கோயில்&oldid=3003239" இருந்து மீள்விக்கப்பட்டது இப்பக்கத்தைக் கடைசியாக 19 சூலை 2020, 16:33 மணிக்குத் திருத்தினோம்.


ஓடியாடி விளையாடாமல், கைகால்களை மடக்கி, உடலைக் குறுக்கிக் கணிணி முன் எந்நேரமும் சரண் அடைந்திருக்கும், நம் இளைய சமுதாயம், இது போல் இழந்த பரவசம் எவ்வளவோ!


Accident near Namakkal: The2workers died inamotorcycle || நாமக்கல் அருகே விபத்து: மோட்டார் சைக்கிளில் சென்ற2தொழிலாளர்கள் பரிதாப சாவு நாமக்கல் அருகே விபத்து: மோட்டார் சைக்கிளில் சென்ற2தொழிலாளர்கள் பரிதாப சாவு + "||" + Accident near Namakkal: The2workers died inamotorcycle நாமக்கல் அருகே விபத்து: மோட்டார் சைக்கிளில் சென்ற2தொழிலாளர்கள் பரிதாப சாவு பதிவு: ஜூன் 10, 2020 08:31 AM நாமக்கல் அருகே உள்ள என்.புதுப்பட்டியை சேர்ந்தவர் சுப்பிரமணி (வயது 60). இவரது உறவினர் கதிர்வேல் (25). தச்சு தொழிலாளர்கள். இவர்கள் இருவரும் நேற்று ஒரு மோட்டார் சைக்கிளில் நாமக்கல்லில் இருந்து போடிநாயக்கன்பட்டி நோக்கி வேலைக்கு சென்று கொண்டு இருந்தனர். சுப்பிரமணி மோட்டார் சைக்கிளை ஓட்டினார். கதிர்வேல் பின்னால் அமர்ந்து பயணம் செய்தார். நாமக்கல் அருகே உள்ள தூசூர் சம்பாமேடு பகுதியில் சென்றபோது, எதிரே பாலப்பட்டியில் இருந்து கூலிப்பட்டிக்கு செம்மண் பாரம் ஏற்றிக்கொண்டு லாரி ஒன்று வந்தது. இந்த லாரியை பாலப்பட்டியை சேர்ந்த ராஜரத்தினம் (32) என்பவர் ஒட்டி வந்தார். அங்குள்ள வளைவில் வேகமாக திரும்ப முயன்றபோது லாரி, டிரைவரின் கட்டுப்பாட்டை இழந்து சாலையில் தலைகுப்புற கவிழ்ந்தது. அப்போது, மோட்டார் சைக்கிளில் சென்று கொண்டு இருந்த சுப்பிரமணி, கதிர்வேல் ஆகிய இருவரும் லாரிக்கு அடியில் சிக்கி பரிதாபமாக இறந்தனர். இது குறித்து தகவல் அறிந்ததும் சம்பவ இடத்திற்கு விரைந்து வந்த நாமக்கல் போலீசார் பொக்லைன் எந்திரம் மூலம் மீட்பு பணியை மேற்கொண்டனர். பின்னர் சுப்பிரமணி, கதிர்வேல் ஆகியோரின் உடல்களை போலீசார் மீட்டு பிரேத பரிசோதனைக்காக நாமக்கல் அரசு ஆஸ்பத்திரிக்கு அனுப்பி வைத்தனர். தொடர்ந்து இந்த விபத்து குறித்து வழக்குப்பதிவு செய்து விசாரணை நடத்தி வருகின்றனர். இந்த விபத்து காரணமாக நேற்று நாமக்கல்-துறையூர் சாலையில் சுமார் 1⁄2 மணி நேரம் போக்குவரத்து பாதிக்கப் பட்டது.


text: வாஸ்து சாஸ்திரம் என்பது நகர அமைப்பு, கட்டிடக்கலை என்பன சம்பந்தப்பட்ட இந்தியாவின் மிகவும் பழமையான அறிவுத்துறைகளில் ஒன்றாகும். "வாஸ்து" என்றசொல் கட்டிடமொன்று கட்டப்பட்டுள்ள அல்லது கட்டப்படவுள்ள நிலத்தைக் குறிக்கும். வாஸ்து சாஸ்திரம் என்பது, ஒரு நிலத்தில் கட்டிடம் கட்டுவதற்குரிய முறைகளையும், அதன் தத்துவங்களையும் விளக்கும் ஒரு வேதம் சார்ந்த அறிவுத்துறையாகும். வேதத்தில் வாஸ்து சாஸ்திரம் கி.மு 3000 ஆண்டுகளுக்கு முன்னர் ஏற்பட்டிருக்கக்கூடுமெனக் கருதப்படுகிறது. இந்துக்களின் முதல் நூல்களான நான்கு வேதங்களில், நான்காவது வேதமான அதர்வண வேதத்தில் இது பற்றிச் சொல்லப்பட்டிருப்பதாகக் கூறப்படுகிறது. வாஸ்து சாஸ்திரத்தின் பல்வேறு அம்சங்களையும் விரிவாக விளக்கிப் பல நூல்கள் பழைய காலத்திலேயே எழுதப்பட்டுள்ளன. வாஸ்து சாஸ்திரத்தின் நோக்கம், மக்களுடைய நல்வாழ்வுக்காக அவர்களுடைய தேவைகளையும் எதிர்பார்ப்புக்களையும் பூத்திசெய்வதுடன், கட்டப்படுகின்ற கட்டிடம், மனிதன் இயற்கையுடனும், இப் பிரபஞ்சத்தின் ஒழுங்குடனும் இசைந்து போவதற்கு உதவுவதுமாகும். வாஸ்து சாஸ்திரம், ஒரு கட்டிடத்தை வெறும் கல்லாலும், மரத்தாலும், உருக்காலும், கொங்கிறீற்றாலும் (Concrete) கட்டப்பட்ட உயிரற்ற அமைப்பாகக் கருதுவதில்லை. வாஸ்து பூமிபூஜை வாஸ்து பூமிபூஜையின் அடிப்படை தத்துவம் ஒரு கட்டிடமொன்று கட்டப்படும் முன்பு மண்ணின் தன்மையை ஆராய்ந்து அறிந்து கொள்வதே. பண்டைய வாஸ்து சாஸ்திர நூல்கள் அதர்வ வேதம் தவிர வராஹமிஹிரரால் ஆக்கப்பட்ட பிருஹத் சம்ஹிதை என்னும் சமஸ்கிருத சோதிட நூலிலும் வாஸ்து சாஸ்திரம் பற்றிக் குறிப்பிடத்தக்க அளவு தவல்கள் உள்ளன. மயனால் எழுதப்பட்ட மயமதம், மானசாரரால் ஆக்கப்பட்ட மானசாரம், விஸ்வகர்மாவின் விஸ்வகர்மீயம் முதலிய பல நூல்கள் தனிப்பட வாஸ்து சாஸ்திரம் பற்றி எழுந்த நூல்களாகும். 20 ஆம் நூற்றாண்டின் முற்பகுதியில் ஸ்ரீ லலிதா நவரத்னம் என்னும் பெயரில் வெளிவந்த நூலொன்று பண்டைக் காலத்தில் ஏற்பட்ட சிற்ப நூல்களாக 32 நூல்களைப் பட்டியலிட்டிருக்கிறது. இதில் கண்டவை 1) விசுவதர்மம், 2) விசுவேசம், 3) விசுவசாரம், 4) விருத்தம், 5) மிகுதாவட்டம், 6) நளம், 7) மனுமான், 8) பானு, 9) கற்பாரியம், 10)சிருஷ்டம், 11) மானசாரம், 12) வித்தியாபதி, 13) பாராசரியம், 14) ஆரிடகம், 15) சயித்தியகம், 16) மானபோதம், 17) மயிந்திரமால், 18) வஜ்ரம், 19) ஸௌம்யம், 20) விசுவகாசிபம், 21) கலந்திரம், 22) விசாலம், 23) சித்திரம், 24) காபிலம், 25) காலயூபம், 26) நாமசம், 27) சாத்விகம், 28) விசுவபோதம், 29) ஆதிசாரம், 30) மயமான போதம், 31) மயன்மதம், 32) மயநீதி என்பனவாகும். இவற்றுள் பல இன்று இல்லை. இப் பட்டியலில் காணப்படும் இன்றும் புழக்கத்திலுள்ள நூல்களான மானசாரம், மயன்மதம் (மயமதம்) என்பவை சமஸ்கிருதத்தில் எழுதப்பட்டாலும், தென்னிந்திய நுல்களாகும். வாஸ்து புருஷ மண்டலமும், வாஸ்து புருஷனும் கட்டிடம் கட்டுவதற்கான மனையில் (நிலம்), கட்டிடத்தின் அமைவிடம், நோக்கும் திசை, மற்றும் கட்டிடத்தின் வெவ்வேறு பகுதிகள் இருக்கவேண்டிய இடம் என்பவற்றைத் தீர்மானிப்பதில் முக்கிய பங்கு வகிப்பது வாஸ்து புருஷ மண்டலம் ஆகும். வாஸ்து புருஷ மண்டலம் என்பது ஒரு சதுர வடிவத்தை 64 அல்லது 81 கட்டங்களாகப் பிரித்த ஒரு வரி வடிவமாகும். இவற்றில் குறிப்பிட்ட சில கட்டங்களுக்குப் பல்வேறு தேவர்கள் அதிபதிகளாக இருப்பதாக வாஸ்து சாஸ்திரம் கூறுகிறது. இம் மண்டலத்தின் மையப் பகுதிக்கு வேதகால முழுமுதற் கடவுளான பிரம்ம தேவன் அதிபதியாக உள்ளார். 81 கட்டங்களைக் கொண்ட வாஸ்து புருஷ மண்டலத்தில் மையப்பகுதியிலுள்ள ஒன்பது கட்டங்களும் இவருக்கு உரியவை இதனால் இப்பகுதி பிரமஸ்தானம் எனப்படுகிறது. இம் மண்டலத்தில் மொத்தமாக 45 தேவர்கள் இருப்பதாக வாஸ்து நூல்கள் கூறுகின்றன. முக்கியமான எட்டுத்திசைகளுக்கும் அதிபதியான தேவர்கள் அட்ட திக்குப் பாலர்கள் எனப்படுகின்றார்கள். வடக்குத் திசைக்குக் குபேரனும், கிழக்குத் திசைக்கு ஆதித்தனும், தெற்குத் திசைக்கு இயமனும், மேற்குத் திசைக்கு வருணனும் அதிபதிகளெனக் குறிப்பிடப்படுகிறார்கள். வடமேற்கு, வடகிழக்கு, தென்கிழக்கு, தென்மேற்கு ஆகிய திசைகளுக்கு முறையே வாயு, ஈசன், அக்னி, பித்ரு ஆகியோர் அதிபதிகள். இந்து தத்துவங்களின்படி நிலம் உயிர்ப்புள்ள ஒன்றாகவே கருதப்படுகின்றது. ஒவ்வொரு கட்டிட மனையிலும் உள்ள இந்த உயிர்ப்புச் சக்தியையே வாஸ்து புருஷன் என வாஸ்து சாஸ்திரம் உருவகப் படுத்துகின்றது. இந்த உருவகம் குறியீட்டு வடிவில் தரப்படும்போது, வடகிழக்கில் தலையும், தென் மேற்கில் காலும் இருக்க வாஸ்து புருஷ மண்டலத்தைக் குப்புறப் படுத்தபடி ஆக்கிரமித்திருக்கும் ஒரு ஆண் உருவமாக வாஸ்து புருஷன் விபரிக்கப்படுகிறான் இவற்றையும் பார்க்கவும் சிற்பநூல்கள் சோதிடம் கட்டிடக்கலை இந்து சமய கட்டிடக்கலை இந்தியாவில் மூடநம்பிக்கைகள் இந்துத் தத்துவங்கள் இந்துக் கோயில் கட்டிடக்கலை இந்தியக் கட்டிடக்கலை